Nato overvejer at udsende soldater ved russisk offensiv\n12/01/2022 KL. 16:34\nDer er reel risiko for en væbnet konflikt i Europa, advarer Nato-chef Jens Stoltenberg efter møde med Rusland.\nI 2016 afholdt Nato og partnerlande en kæmpe øvelse i Polen - også dengang skyldtes det utryghed om Rusland. Arkivfoto: AP Photo/Alik Keplicz\nNato vil overveje at sende yderligere soldater til en række østlige lande, hvis Rusland indleder en ny offensiv mod Ukraine.\nDet siger Natos generalsekretær, Jens Stoltenberg, onsdag.\nUdmeldingen kommer efter et møde i Nato-Rusland-rådet. Det er et særligt råd, der blev oprettet i 2002 for også at involvere Rusland i nogle af samtalerne i den transatlantiske forsvarsalliance.\nOnsdagens møde omhandlede den anspændte situation ved Ukraines grænse. Her har Rusland opmarcheret op mod 100.000 soldater.\n- Hvis Rusland igen indleder en offensiv mod Ukraine og invaderer Ukraine yderligere, så bliver vi nødt til seriøst at overveje at øge vores tilstedeværelse i den østlige del af alliancen, siger Stoltenberg.\nHan advarer mod en ”reel risiko for en ny væbnet konflikt i Europa”. Han tilføjer dog samtidig, at Nato ”vil gøre alt for at forebygge” det scenarie.\n- Der er store uenigheder mellem Natos allierede og Rusland. Det bliver ikke let at mødes om vores forskelle, men det er et positivt tegn, at alle Nato-allierede og Rusland er mødtes om det samme bord, siger Stoltenberg.\nDen danske udenrigsminister, Jeppe Kofod, håber, at onsdagens Nato-møde kan bane vej for yderligere snak med russerne.\n- Nato står klar til dialog med Rusland og har i dag lagt flere emner på bordet inden for risikoreduktion og militær gennemsigtighed, som vi gerne vil drøfte med Rusland igen, siger Kofod i en skriftlig kommentar.\n- Jeg håber, at Rusland nu griber muligheden for konstruktivt at forfølge det diplomatiske spor, fortsætter udenrigsministeren.\nRusland annekterede i 2014 med magt den ukrainske halvø Krim. At annektere vil sige at overtage og erobre et område og erklære det sit eget.\nSiden da har USA og flere vestlige lande støttet Ukraine.\nRuslands handlinger de seneste måneder, hvor soldater er blevet sendt til den ukrainske grænse, har skabt frygt om en mulig russisk invasion.\nMandag mødtes repræsentanter fra USA og Rusland i den schweiziske by Genève. Her sagde Rusland blandt andet, at Nato snart skal ”forstå alvoren”.\n- Der er brug for et reelt skridt i Ruslands retning fra Natos side, lød det fra den russiske viceudenrigsminister, Sergej Rjabkov.\nRusland har krævet, at Nato garanterer, at Ukraine aldrig kan blive en del af Nato-samarbejdet. Det har Nato hidtil kategorisk afvist.\nRusland Ukraine Nato Jens Stoltenberg


Regnbueis (bøvs) | Lupos Garage – luposgarage.dk\n← Juletræet med sin pynt – eller?\nForbistrede tyveknægte! →\nUdgivet den 27. december 2006 af lupo3l\nI drømmen åd jeg det meste af en liter næsten smeltet regnbue-is.\nDa jeg vågnede, fulgte kvalmen med.\nDette indlæg blev udgivet i Av!, Langt ude. Bogmærk permalinket.\n3 kommentarer til Regnbueis (bøvs)\n28. december 2006 kl. 18:20\nHåber maven er gået i orden igen – jeg drømte om regnen der ødelagde vores loft – heldigvis var det kun udenfor at det var vådt, da jeg stod op 😉\n28. december 2006 kl. 18:37\nTak, hulemand. Det gik hurtigt over – måske var det kun en virtuel(?) mavepine.\nHeldigvis regnede det ikke ind hos dig. Sidst jeg stod op og trådte i en vandpyt, var den go’ nok (se her)\nMon de fleste har prøvet at drømme sørgeligt, og vågne grædende op?\nGodt nytår, Caveman 🙂\n28. december 2006 kl. 20:52\nJa okay – det var sgu godt nok lige en kende mere end uheldig, end jeg var!\nJeg har prøvet at vågne, for de jeg griner – det er sjovt 😉\nOg godt nytår i Garagen.


409 Noder Udskriv. The Beach Boys, Brian Wilson, Gary Usher, Mike Love\nTekstforfatter: The Beach Boys, Brian Wilson, Gary Usher, Mike Love\nNedenstående er partituret for 409. Dette stykke musik er komponeret af The Beach Boys.\nHvis du har lyst til at skrive en anmeldelse af The Beach Boys partituret på denne side, bedes du klikke på fanen "Kommentarer". Sørg for, at du er logget ind på din konto, og vælg dernæst et brugernavn, som dit meget værdsatte feedback kan tilknyttes. Vil du gerne dele dette nummer med dine venner? Så klik blot på del-knappen (Share) på denne side, hvorefter du kan fortælle dine venner og familie om dette fede nummer. Aktuelt tilbyder vi 9 arrangementer af 409 for 7 instrumenter.\nTryk på for at se et arrangement af noderne 409 Noder


8 DAGE – DET BEDSTE AF SLOVENIEN - Culture Adventure\n8 DAGE – DET BEDSTE AF SLOVENIEN\nFra DKK 7.900,- per. person\nPå denne uge får du alle vores favoritter og masser af højdepunkter i dette fantastiske land. Du bor på hyggeligt Pensionat i byen Bled for foden af Triglav Nationalpark og De Julianske Alper. En uge med masser af aktiviteter i de slovenske bjerge, rafting på Socca floden, canoying, kajak og meget, meget mere. Efter denne uge vil du helt sikkert også elske det lille alpeland, der er en velbevaret hemmelighed!\nMountainbike til Vintar Gorge\n“Vi har været i den syvende himmel, og kunne næsten ikke få armene ned igen” Familen Svendsen, Slovenien juli 2019


Kærlighed Ved Første Blik - Kærlighed Ved Første Blik - Movellas\nDet her vil nok virke kliché eller bare fuldstændig usandsynligt. Det er i hvert fald hvad folk siger hver gang Josephine fortæller hendes kærligheds historie. For tror det eller ej, men der var engang hvor hun bare var en helt normal fan-girl, der skulle til koncert. Hvem kunne have vidst at den koncert ville ændre hendes liv for altid. Dette er Josephine og Harry Styles kærlighedshistorie. Denne her historie deltager i konkurrencen "what If", jeg håber du kan lide den! :)\n1. Kærlighed Ved Første Blik\n- En Harry Styles fanfiction\nJeg stod foran spejlet og lod mit blik glide hen over den hvide kjole. Den var stor men ikke alt for overdrevet. Mit hår var sat op i en smuk knold. Lou havde hjulpet mig med at få den til at se perfekt ud. Min make-up var enkel, men fik alligevel på en eller anden måde mit ansigt til at lyse op. Jeg tog en dyb indånding og rettede lidt på det hvide slør, der var sat fast under min knold. Så rettede jeg ryggen og gik ud til min far og brudepigerne som allerede stod og ventede foran de store dobbeltdøre. Det var underligt at tænke på at Harry i det øjeblik stod i sin smoking og ventede ved alteret, forhåbentligt lige så spændt som mig. "Er du klar?", spurgte Gemma, Harrys søster som også var en af brudepigerne. Jeg nikkede, men kunne ikke få nogle ord frem, af bar spænding og nervøsitet. Gemma smilede opmuntrende til mig og rettede lidt på mit sjal. Og så begyndte kirkeklokkerne at ringe, samtidig med at orglet begyndte at spille de kendte toner, som var min intro. Jeg havde det som om tiden var gået i stå for mig. Virkelighed og drømme var blevet blandet sammen, sikkert et resultat af at min virkelighed var bedre end mine drømme. Jeg havde altid forestillet mig denne dag, men jeg havde aldrig regnet med at den ville blive virkelighed. Et sted inde i mig, var jeg stadig den unge pige, der skulle til koncert. 16 år gammel og fuldstændig, håbløst forelsket i One Direction.\nJeg stod foran spejlet og overvejede hvad jeg skulle have på. Dengang var det et helt andet spejl, placeret på et normalt teenager værelse i Danmark. Man tænker irrationelt når man skal se sit yndlingsband for første gang. Man forstiller sig hvordan de vil lægge mærke til en og hvordan man vil blive gift med dem. Det selvom at man i virkeligheden godt ved, at det er usandsynligt at det ville ske. Men som timer og minutter går og man kommer tættere og tættere på det øjeblik, hvor man vil se dem. Hvor de vil komme ud på scenen, stiger spændingen mere og mere. Også sker det. Jeg var så heldig at jeg var kommet op og stå næsten helt forrest og kunne se deres ansigter tydeligt. Det føltes som om at de var ekstremt tæt på, hvilket de også var. Det var min første koncert med dem og jeg elskede hvert sekund. Jeg dansede og sang med på sangen, imens jeg prøvede at få deres opmærksomhed. De så allesammen ekstremt godt ud, men der var noget ved Harry det bare drev mig til ham. Mine øjne fulgte ham, når han hoppede rundt på scenen.\nDet var mens de sang Little Things at det endelig skete. Helt nøjagtigt da Louis sang "though it makes no sense to me". På "sense" kiggede Harry på mig, vores øjne mødtes, den klare grønne farve var nok til at gøre mig svimmel. Og så på "me" smilede han til mig. Et rigtigt Harry smil, med dimples og det hele. Hans øjne forlod ikke mine, heller ikke da han begyndte at synge sit vers. "I know you've never loved the sound of your voice on tape, you never want to know how much you weight..." Det var som om vi var i en trance, et helt andet univers. Vores personlige univers. "..You still have to squeeze into your jeans, but your perfect to me." Jeg havde det som om han sang til mig og kun mig. Det var fantastisk og vidunderligt og jeg vil aldrig nogensinde kunne beskrive det kun med ord. For det var meget mere specielt end hvad ord kan beskrive. De gik igang med omkvædet og hans blik havde stadig ikke forladt midt. Jeg lagde slet ikke mærke til de jaloux blikke, som nogle af de andre piger, der stod rundt om mig sendt mig. For jeg var som fortryllet, alt jeg kunne se var Harry. Jeg kiggede ham i øjnene og jeg iagttog hans læber forme de ord, som mine øre hørte. Og måske vidste jeg det godt før, men det var i det øjeblik at det for alvor gik op for mig at jeg elskede ham. Ikke som en fan elsker sit idol, ikke bare en lille teenage forelskelse. Nej, i det øjeblik vidste jeg at mine følelser for Harry var noget langt større og stærkere. " And I won't let these little things slip out of my mouth, but if it's true it's you, it's you they add up to and I'm in love with you and all these little things." Harry knep øjnene let sammen, ikke på en skulende måde, men mere som om han prøvede på at se mig bedre. Og så tog han langsomt sin tunge ud og lod den glide henover hans læber, på den mest sexede måde og jeg troede jeg skulle dø af luft mangel. Men så begyndt Niall på sit vers "you'll never love your self half as much as I love you..." Og Harry løftede hoved for at kigge på Niall, og vores øjenkontakt var brudt. Ligesom en bubble der springer, blev jeg sendt direkte ned på jorden og ud af vores univers. Han vendte sig dog om, og gav mig et sidste skævt smil, inden han gik lidt ned af scenen i den anden retning. De afsluttede Little Things, og Liam stemme fyldte den store koncertsal. "Shut the door, turn the light off..." Og så var moments igang. Jeg kunne ikke længere se Harry og det gjorde mig lidt trist. " I wanna be with you, I wanna feel your love, I wanna lay beside you I can not hide this, even though I try.."\nOmkvædet begyndte, og jeg sang med, mens jeg smilede og havde tåre i øjenene. Ja, jeg var meget følelsesladet dengang! "You know I'll be your life, your voice, your reason to be ..." Og det var der jeg endelig så Harry igen. Han kom langsomt gående ned af scenen, mens han sang og kiggede intenst ned på alle de fans han gik forbi. Han var nok omkring to meter væk, da han kiggede direkte på mig igen. Hele hans ansigt lyste op i det mest fantastiske smil, jeg nogensinde har set. Jeg fik for alvor tåre i øjnene, mens jeg stod og smilede så meget at jeg fik ondt i kinderne. Han gik henimod mig mens han sang; "My love, my heart is breathing for this, moment in time I'll find the words to say..." Harry rakte sin hånd ud til mig, det var lidt svært for ham at nå mig, men det lykkedes. Hans hånd føltes varm, det var et vidunderligt øjeblik for mig, men det varede ikke længe. Hans fingre foldede mine fingre rundt om et stykke papir, og så gav han, (alt for tidligt) slip på min hånd igen. Jeg lod min hånd falde ned, uden at kigge på papiret og kiggede istedet på Harry. Han blinkede til mig og sang så den sidste linje i omkvædet "...before you leave me today." Jeg kiggede ikke på papariet, før de havde sunget både Strong og Better Than Words. Jeg ved ikke hvorfor, jeg var vel lidt bange for at dem omkring mig ville lægge mærke til det og gennemskue at papiret var fra Harry. Måden han havde givet mig den på, gav mig det indtryk at andre ikke måtte vide noget om papiret. Men mens de sang Alive, kunne jeg altså ikke styre min nysgerrighed længere. Så diskret som muligt, foldede jeg papiret ud og kiggede på det. Der stod; Bliv inde i koncertsalen når koncerten er slut og jeg vil sende en ud for at finde dig! - Harry Xx. Skriften var lidt sjusket og det lignede at det var blevet skrevet ned en vældig fart, men det var uden tvivl Harrys. Jeg var lidt forvirret, men også mega spændt. Jeg foldede noten sammen og lagde den ned i min bukselomme. Da jeg kiggede op, nåede jeg lige at se Harry kigge væk fra mig. Oh god, det var vildt. Under resten af koncerten kiggede Harry på mig op til flere gange. Han smilede eller lavede underlige ansigter til mig, for at få mig til at smile og grine. Jeg fik også øjen kontakt med Liam og Niall mange gange, og Zayn lavede et skørt ansigt til mig. Harry havde lige sagt noget til Louis, også kiggede Louis på mig og vinkede. Det var en fantastisk aften og selvom at jeg var ked af at koncerten skulle slutte på et tidspunkt. Var jeg spændt på hvad Harry ville og om han virkelig mente det. What makes you beautiful var den sidste sang de sang, alle sang med og det var virkelig smukt. Så løb de ud fra scenen og lysene slukket og koncerten var forbi. Alle folk begyndte så småt at finde deres vej ud. Udgangen så fuldstændig mast ud, med alle de mennesker der prøvede at komme ud. Jeg stod lidt og viste ikke helt hvad jeg skulle gøre. Heldigvis var jeg ikke den eneste der ikke skyndte sig ud. Jeg tror det var mange der blev lidt skræmt af den store menneskemængde og derfor valgte at stå lidt og vente. Men der var også mange der var henne og få vand hos vagterne eller beder om drengens tømte vandflasker og brugte håndklæder. Jeg stod bare og lænede mig lidt op af hegnet.\nVagterne begyndte at sige til alle at de skulle forlade koncertsalen. Jeg blev lidt i tvivl om hvad jeg skulle gøre, de ville nok i tror på mig, selv hvis jeg viste dem papiret. "Hey, du skal også til at gå ud nu", sagde en af vagterne henvendt til mig. Jeg kiggede på ham og nikkede bare og begyndte at gå lidt hen mod udgangen. Jeg nåede dog ikke engang halvvejs, før Paul kom ud fra back stage. Han kiggede på mig, og så på sin telefon og så kom han hen til mig. "Er det dig Harry gav det der papir til?", spurgte han. "J-ja", svarede jeg nervøst og viste ham papiret. Han smilede og sagde "okay, lad mig lige fjerne sikkerhedshegnet, så du kan komme med back stage." Han skubbede hegnet til siden så jeg kunne komme igennem. Der var nogle piger det kiggede med store øjne på Paul og hele sceneriet. Men vagterne blev ved med at sige at de skulle forlade koncert stedet, så de kunne ikke rigtig gøre noget. Jeg fulgte efter Paul henover scenen, og om bagved. Mit hjerte bankede hurtigere end jeg troet muligt og jeg begyndte næsten at ryste. "Harry glæder sig virkelig til at møde dig, så bare slap af og tage det roligt", sagde Paul og smilede til mig. Jeg smilede nervøst igen, som om jeg kunne tage det roligt. Især efter det han lige havde sagt. Det er svært at sige hvad jeg egentlig tænkte da vi gik ind i rummet, hvor de var. Jeg er nemlig ikke sikker på at jeg overhovedet tænkte. Lige da jeg fik øje på dem første gang, tør jeg endda sige at mit hjerte og min hjerne gik i stå på samme tid. De kunne simpelthen ikke holde til det! Men jeg tog en dyb indånding og prøvede at få styr på mig selv. Louis og Liam stod henne i hjørnet ved et bord og snakkede. Zayn sad i sofaen og sms ede og Niall sad ved siden af ham, men kiggede på tv'et. Harry kom smilende gående henimod mig, jeg tror at jeg lavede store øjne og i det hele taget så ret dum ud. Men han var vidst ligeglad! "Hej smukke, hvad hedder du?" Spurgte han, "Josephine", svarede jeg og smilede til ham. "Smukt navn", sagde han "jeg hedder Harry" sagde han og rakte sin hånd ud. "Det ved jeg godt", grinede jeg men jeg tog den alligevel. Han smilede og lavede vores håndtryk om til et kram. Mit hoved lå på hans skulder, presset ind mod hans hals, hans arme var rundt om mig og mine var rundt om ham. Jeg havde ikke lyst til nogensinde at give slip på ham. For selvom at det måske nok, var første gang at jeg mødte ham, så vidste jeg jo allerede at jeg elskede ham. Jeg kan tydeligt huske den fantastiske duft af hans hår og ham i det hele taget. Han måtte have nået at tage et bad inden jeg kom. Vi gav langsomt slip på hinanden og så kiggede jeg op på ham, for han var højere end mig. Vi kiggede bare hinanden i øjnene, det var underligt for der føltes som om at vi allerede var sammen. Jeg kunne ikke lade vær' med at kigge på hans læber, de var virkelig perfekt fyldige og lyserøde. Han lod sin tunge køre langsomt ud og fugte dem og jeg blev helt varm indeni. Langsomt og uden at tænker over det havde jeg lænet mig lidt op imod ham. Jeg kiggede ham i øjnene igen og han kiggede intenst på mig. Så bøjede han hovedet og vores læber mødtes. Først var jeg i tvivl om hvordan jeg skulle reagere, for jeg havde aldrig kysset nogen før. Han tog sin ene hånd op og lage den på min kind og den anden lå trygt og hvilede på min ryg. Jeg lukkede øjne og kyssede ham usikkert igen. Det var perfekt. Fuldstændig som i eventyr eller nærmere de der kliché fan-fictions. Nej det var faktisk langt bedre, for det var virkelighed. Harry presset sine læber mod mine og det blev et mere og mere sultent kys. Jeg mærkede hans tunge løber henad mine læber og hele min krop føltes alt for varm. Jeg havde aldrig oplevet noget lignede før, det var den bedste følelse. Jeg ved ikke hvor længe vi stod der og kyssede, for det var som om at tid og rum var blevet ligegyldigt. Men tilsidst trak vi os langsomt væk fra hinanden. Jeg åbnede langsomt mine øjne og kiggede op ham. Jeg trak stadig vejret lidt hurtigere end normalt da vores øjne mødtes. Han løftede sin hånd og børstede en tot af mit hår om bag mit øre. Jeg var som stum af bar lykke og han sagde heller ikke noget. Men der var ligemeget for i det øjeblik behøvede vi ikke ord for at beskrive vores følelser. Jeg kiggede tillsiden, kun for at se de andre drenge grine af os med forundrede ansigtsudtryk. Harry kiggede også tillsiden, og rystede smilende på hovedet. Han tog min hånd og så gik vi hen til dem. Jeg var virkelig nervøs, og kunne knap forstå hvor jeg var og hvad jeg lige havde lavet og hvordan det i det hele taget skete. Men Liam's varme, imødekommende smil beroligede mig, og før jeg viste af det havde jeg en flydende samtale kørende med One Direction. De var allesammen virkelig søde og imødekommen. Men Louis og Niall blev ved ned at drille mig og Harry med det der kys. De synes åbenbart at det var ekstremt sjovt! Men det var okay, for de lavede sjov med stort set alting, så det var ikke personligt. Liam og Zayn var bare begge to virkelig søde og gode at snakke med. Især Liam kunne jeg godt forstille mig at være gode venner med. Men igen de var bare allesammen virkelig søde og det var virkelig dejligt at finde ud at de var endnu bedre end jeg havde forestillet mig.\nHarry og jeg endte med at tage ud og spise for os selv på en hyggelig lille restaurant nær D'angleterre hvor de boede. Vi snakkede om alt, selvom at jeg havde troet at jeg vidste stort set alt om, fandt jeg ud af at der var så meget jeg ikke vidste. Han spurgte også mig om alt muligt. Jeg tror det overraskede ham lidt at jeg kun var 16 år, men vi var enige om at alder ikke altid er alt afgørende. Jeg tog med ham tilbage på hotellet efter vi havde spist og vi blev oppe og snakkede til sent om natten. Men ved 4-tiden blev vi nød til at gå i seng, for han havde jo også en koncert dagen efter. Jeg havde ringet til min mor og sagt hvor jeg var. Hun havde altid været meget forstående og da hun lige havde talt lidt med Harry, sagde hun at det var okay at jeg sov hos ham. Det var min første nat med ham, vi lavede ikke noget, vi sov bare. Han havde armene om og det var så perfekt som jeg nogensinde kunne have forestillet mig.\nDet er underligt at tænke tilbage til den dag, når man tænker på hvor vi står nu. For knap en time siden sagde jeg ja til ham ved alteret og vi var, nu officielt Harry og Josephine Styles. Vi er lige blevet færdig med hovedretten da Harry rejser sig op. "Nu er det vist min tur til at holde tale", siger han smilende og kigger på mig. Jeg smiler og rødmer allerede lidt. Han tager en dyb indånding og begynder "Jeg elsker dig, og jeg har elsket dig lige siden at jeg så dig for første gang." Jeg smiler og kan ikke lade være med at sige "awww, jeg elsker også dig". Han blinker til mig og fortsætter "Jeg ved ikke helt præcist hvad det var ved dig, men dit blik fangede mit. Dine øjne fik mig til at glemme hvor jeg var og hvad jeg lavede og det selvom jeg var midt i at give koncert for 25 000 mennesker. Dit smil sad fast i min hjerne, selv da jeg kiggede væk fra dig. Jeg vidste at du ikke bare måtte blive endnu en fan, til endnu en koncert. Jeg ville have dig og jeg vidste jeg havde brug for dig. Jeg troede ikke på kærlighed ved første blik, før jeg så dig. Det virker så tosset og umuligt at du kan elske en anden person, bare ved at se personen smile. Men det gjorde jeg, jeg forelsket mig i dit smil, dine øjne, dit lange smukke hår, bare i det hele taget dit ansigt som var naturligt smukt. Og jeg kan ikke andet end at se frem til en uendelig masse år sammen med. Jeg glæder mig til at vågne op ved siden af dig, rejse sammen med dig, kysse dig så meget at du bliver helt træt af det...", "argh det tror jeg nu aldrig jeg bliver", siger jeg smilende. Han griner bare og fortsætter "...Jeg vil skabe en familie sammen med dig, og opleve alt sammen med dig. For du er min eneste ene, mit livs kærlighed og Josephine, min elskede tvivl aldrig på at; jeg elsker dig." Jeg har tåre i øjne da jeg rejser mig op. Jeg kigger på ham og siger "jeg elsker også dig". Hans læber møder mine, vores gæster klapper, men alt jeg tænker på er Harry og hans læber. Jeg elsker ham så højt at det er svært at forklare. Ligemeget hvas fremtiden bringer, kan det kun blive godt med ham ved min siden. Hvem skulle have troet at en lille dansk fangirl, ville ende med at blive gift med Harry Styles fra One Direction? Det var sådan overskriften på historien var da vi offentligt gjorde at vi var forlovet. Selvom at jeg ikke længere ser Harry, som Harry Styles for One Direction er jeg også glædeligt overrasket over den retning mit liv har taget.\nSammen går Harry og jeg over og skære det første stykke af den enorme kage. Kagen har 4 lag og er pyntet med fine små røde hjerter og lyserøde blomster lavet af marcipan. På toppen af kagen er der to figurer, som man tydeligt kan se skal forstille os. Vi prøve på at give hinanden en skefuld kage, men vi ender med bare at tvære det ud i hovedet på hinanden. Og jeg kan ikke lade være med smilende at tænke, at dette er starten på vores lille evighed.\nonedirectionfanfiction, onedirectionkoncert, harrystyles, harryedwardstyles, onedirectionharrystyles, onedirection\nLittle Things and Moments! <3\nEn Verden Langt...MHjulmand\nJeg har valgt at skrive et digt over billederne man...\nDette er et digt til Hunger Games konkurrence, mulighed...\nDengang jeg var...MHjulmand\nDette er et digt, som jeg har skrevet til konkurrencen...\nDiana- et One Direct...MHjulmand\nMIn fanfictionen handler om Diana, som er en pige på...


Rediger kurver i Adobe Photoshop\nMarkér en kurve\nOmgruppering af kurver\nDublering af kurver\nTilføj eller slet ankerpunkter\nKonverter mellem udjævnede punkter og hjørnepunkter\nEn kurve består af et eller flere lige eller buede segmenter. Ankerpunkter markerer kurvesegmenternes slutpunkter. På buede segmenter viser hvert markeret ankerpunkt en eller to retningslinjer, der ender i retningspunkter. Placeringen af retningslinjer og -punkter bestemmer et buet segments størrelse og form. Flytning af disse elementer ændrer formen på de buede segmenter i en kurve.\nA. Buet linjesegment B. Retningspunkt C. Retningslinje D. Markeret ankerpunkt E. Umarkeret ankerpunkt\nEn kurve kan være lukket, uden begyndelse eller afslutning (f.eks. en cirkel), eller åben, med tydelige slutpunkter (f.eks. en bølgelinje).\nUdglattede kurver er forbundet med ankerpunkter, der kaldes udjævnede punkter. Stærkt buede kurver er forbundet med hjørnepunkter.\nUdjævnet punkt og hjørnepunkt\nNår du flytter en retningslinje på et udjævnet punkt, justeres de buede segmenter på begge sider af punktet samtidig. Til sammenligning justeres kun kurven på den samme side af punktet som retningslinjen, når du flytter en retningslinje på et hjørnepunkt.\nJustering af et udjævnet punkt og et hjørnepunkt\nEn kurve behøver ikke at være en forbundet serie af segmenter. Den kan indeholde flere tydelige og separate kurvekomponenter. Hver form i et formlag er en kurvekomponent, som beskrevet af lagets fritlægningskurve.\nSeparate markerede kurvekomponenter\nHvis du markerer en kurvekomponent eller et kurvesegment, vises alle ankerpunkterne på den markerede del, herunder eventuelle retningslinjer og retningspunkter, hvis det markerede segment er buet. Retningshåndtag vises som udfyldte cirkler, markerede ankerpunkter som udfyldte kvadrater og umarkerede ankerpunkter som hule kvadrater.\nHvis du vil markere en kurvekomponent (herunder en form i et formlag), skal du vælge kurvemarkeringsværktøjet og klikke et vilkårligt sted i kurvekomponenten. Hvis en kurve består af flere kurvekomponenter, markeres kun kurvekomponenten under markøren.\nHvis du vil markere et kurvesegment, skal du vælge værktøjet til direkte markering og klikke på et af segmentets ankerpunkter eller trække en markeringsramme hen over en del af segmentet.\nTræk en markeringsramme for at markere segmenter.\nHvis du vil markere yderligere kurvekomponenter eller -segmenter, skal du vælge kurvemarkeringsværktøjet eller værktøjet til direkte markering og derefter holde Skift nede, mens du markerer yderligere kurver eller segmenter.\nNår værktøjet til direkte markering er valgt, kan du markere hele kurven eller kurvekomponenten ved at holde Alt (Windows) eller Alternativ (Mac OS) nede og klikke på kurven. Du kan aktivere værktøjet til direkte markering, når de fleste andre værktøjer er valgt, ved at placere markøren over et ankerpunkt og trykke på Ctrl (Windows) eller Kommando (Mac OS).\nMarkering af flere kurver | Photoshop CC\nDu kan markere flere kurver på det samme lag eller på tværs af flere lag.\nI panelet Kurver kan du gøre kurverne synlige på en af følgende måder:\nHold Skift nede, og klik for at markere sammenhængende kurver.\nHold Ctrl (Windows) eller Kommando (Mac OS) nede, og markér ikke-sammenhængende kurver.\nVælg værktøjet Kurvemarkering eller værktøjet Direkte markering, og benyt en af følgende fremgangsmåder:\nTræk hen over segmenterne.\nHold Skift nede, og klik på kurverne.\nHvis du vil markere yderligere kurvekomponenter eller -segmenter, skal du vælge værktøjet Kurvemarkering eller værktøjet Direkte markering og derefter holde Skift nede, mens du markerer de yderligere kurver eller segmenter.\nDu kan vælge at arbejde med kurver i isolationstilstanden. Dobbeltklik på et markeringsværktøj, hvis du kun vil isolere laget med en kurve, hvor kurven er aktiv. Du kan også isolere et enkelt eller flere lag med brug af menupunktet Markér/Isoler lag eller ved at indstille Lagfiltrering til Valgt.\nDu kan afslutte isolationstilstanden på flere måder, som f.eks. ved at:\nÆndre Lagfiltrering til noget andet end Valgt\nDobbeltklikke med kurvemarkeringsværktøjerne et andet sted end på en kurve\nI panelet Kurver kan du ændre rækkefølgen for gemte kurver, som ikke er form- type- eller vektormaskekurver.\nTræk kurven til den ønskede placering i panelet Kurve. I Photoshop CC kan du markere og trække flere end én kurve samtidigt.\nVælg den kurve, du vil dublere, i panelet Kurver. I Photoshop CC kan du markere flere end én kurve.\nHold Alt (Windows) eller Alternativ nede, og træk kurverne.\nVælg Dubler kurve i panelmenuen.\nDu kan definere farven og tykkelsen på kurvelinjer, som du vil og for at gøre dem nemmere at se. Når du laver en kurve – f.eks. med penværktøjet – skal du klikke på tandhjulsikonet ( ) på indstillingslinjen. Nu kan specificere farve og tykkelse på kurvelinjer. Du kan også angive, om du vil se en forhåndsvisning af kurvesegmenter, når du flytter markøren mellem klik (Elastikeffekten).\nKurveindstillinger: Tykkelse og farve\nHvis et ankerpunkt forbinder to segmenter, ændres begge segmenter altid, når det pågældende ankerpunkt flyttes.\nNår du tegner med penværktøjet, kan du midlertidigt aktivere værktøjet til direkte markering ved at trykke på Ctrl (Windows) eller Kommando (Mac OS), mens du tegner. På den måde kan du justere segmenter, du allerede har tegnet.\nNår du til at begynde med tegner et udjævnet punkt med penværktøjet, og du trækker i retningspunktet, ændres retningslinjens længde på begge sider af punktet. Men når du redigerer et eksisterende udjævnet punkt med værktøjet til direkte markering, ændres retningslinjens længde kun på den side, du trækker i.\nFlyt lige segmenter\nMarkér det segment, du vil justere, med værktøjet til direkte markering .\nJuster lige segmenters længde eller vinkel\nVælg værktøjet til direkte markering, og markér et ankerpunkt på det segment, du vil justere.\nJuster buede segmenters placering eller form\nMed værktøjet Direkte markering skal du markere et buet segment eller et ankerpunkt på en af enderne af det buede segment. Hvis der findes retningslinjer, vises de. (visse buede segmenter bruger kun én retningslinje).\nTræk ankerpunktet eller retningspunktet.\nNår et kurvesegment justeres, justeres også de relaterede segmenter, så du nemt kan transformere kurveformer. Hvis du kun ønsker at redigere segmenter mellem valgte ankerpunkter, som i tidligere versioner af Photoshop, skal du vælge Afgræns kurvetrækning på indstillingslinjen.\nSletning af et segment\n(Valgfrit) Hvis du laver en åbning i en lukket kurve, skal du vælge værktøjet Tilføj ankerpunkt og tilføje to punkter, dér hvor snittet skal være.\nVælg værktøjet til direkte markering , og markér det segment, du vil slette.\nSlet et ankerpunkts retningslinje\nBrug værktøjet til konvertering af ankerpunkter, og klik på retningslinjens ankerpunkt.\nDet udjævnede punkt bliver nu til et hjørnepunkt. Du kan læse mere under Konvertering mellem udjævnede punkter og hjørnepunkter.\nUdvid en åben kurve\nBrug penværktøjet til at placere markøren over endepunktet på den åbne kurve, du vil udvide. Markøren ændres, når den er placeret præcist over endepunktet.\nHvis du vil oprette et hjørnepunkt, skal du placere penværktøjet, hvor du vil afslutte det nye segment, og derefter klikke. Hvis du udvider en kurve, der ender ved et udjævnet punkt, bliver det nye segment buet af den eksisterende retningslinje.\nHvis du vil oprette et udjævnet punkt, skal du placere penværktøjet, hvor du vil afslutte det nye buede segment, og trække.\nForbind to åbne kurver\nBrug penværktøjet til at placere markøren over endepunktet på den åbne kurve, du vil forbinde med en anden kurve. Markøren ændres, når den er placeret præcist over endepunktet.\nHvis du vil forbinde kurven med en anden åben kurve, skal du klikke på et endepunkt på denne anden kurve. Når du placerer penværktøjet præcist over den anden kurves slutpunkt, vises et lille flettesymbol ved siden af markøren.\nHvis du vil forbinde en nye kurve med en eksisterende kurve, skal du trække den nye kurve hen i nærheden af den eksisterende kurve og derefter flytte penværktøjet til den eksisterende kurves (umarkerede) endepunkt. Klik på det pågældende slutpunkt, når det lille flettesymbol vises ved siden af markøren.\nFlyt eller skub ankerpunkter eller segmenter ved hjælp af tastaturet\nMarkér ankerpunktet eller kurvesegmentet.\nDu kan få mere kontrol over en kurve eller udvide en åben kurve ved at tilføje ankerpunkter. Men prøv ikke at tilføje flere punkter end nødvendigt. En kurve med få punkter er lettere at redigere, vise og udskrive. Du kan reducere en kurves kompleksitet ved at slette unødvendige punkter.\nVærktøjskassen indeholder tre værktøjer til tilføjelse eller sletning af punkter: penværktøjet , værktøjet Tilføj ankerpunkt og værktøjet Slet ankerpunkt .\nPenværktøjet ændres som standard til værktøjet Tilføj ankerpunkt, når du placerer det over en markeret kurve, eller til værktøjet Slet ankerpunkt, når du placerer det over et ankerpunkt. Du skal vælge Tilføj/slet automatisk på indstillingslinjen for at penværktøjet automatisk kan ændre sig til værktøjet Tilføj ankerpunkt eller Slet ankerpunkt.\nDu kan vælge og redigere flere kurver samtidigt. Du kan omforme en kurve, mens du tilføjer ankerpunkter, ved at klikke og trække, mens du tilføjer.\nBrug ikke tasterne Del eller Tilbage eller kommandoerne Rediger > Klip eller Rediger > Ryd til at slette ankerpunkter. Disse taster og kommandoer sletter punktet og linjesegmenter, der har forbindelse til punktet.\nMarkér den kurve, du vil ændre.\nVælg penværktøjet, værktøjet Tilføj ankerpunkt eller værktøjet Slet ankerpunkt.\nDeaktiver eller midlertidigt tilsidesæt automatisk udskiftning af penværktøj\nDu kan tilsidesætte automatisk skift fra penværktøjet til værktøjet Tilføj ankerpunkt eller værktøjet Slet ankerpunkt. Dette er nyttigt, hvis du vil begynde en ny kurve oven på en eksisterende.\nMarkér værktøjet Konverter punkt, eller brug penværktøjet, og hold Alt (Windows) eller Alternativ (Mac OS) nede.\nHvis du vil aktivere værktøjet til punktkonvertering, mens værktøjet til direkte markering er valgt, skal du placere markøren over et ankerpunkt og trykke på Ctrl+Alt (Windows) eller Kommando+Alternativ (Mac OS).\nPlacer værktøjet Konverter punkt over det ankerpunkt, du vil konvertere, og benyt en af følgende fremgangsmåder:\nHvis du vil konvertere et hjørnepunkt til et udjævnet punkt, skal du trække væk fra hjørnepunktet for at få vist retningslinjer.\nHvis du vil konvertere et hjørnepunkt uden retningslinjer til et hjørnepunkt med uafhængige retningslinjer, skal du først trække et retningspunkt ud fra et hjørnepunkt (og dermed gøre det til et udjævnet punkt med retningslinjer). Slip kun museknappen (slip ikke taster, du har trykket på for at aktivere værktøjet Konverter ankerpunkt), og træk derefter i et af retningspunkterne.\nDu kan ændre placering af en kurvekomponent (herunder en form i et formlag) hvor som helst i et billede. Du kan kopiere komponenter i et billede eller mellem to Photoshop-billeder. Med kurvemarkeringsværktøjet kan du flette overlappende komponenter til en enkelt komponent. Alle vektorobjekter, uanset om de er beskrevet af en gemt kurve, en arbejdskurve eller en vektormaske, kan flyttes, omformes, kopieres eller slettes.\nDu kan også bruge kommandoerne Kopiér og Sæt ind til at dublere vektorobjekter mellem et Photoshop-billede og et billede i et andet program, f.eks. Adobe Illustrator.\nÆndring af overlaptilstanden for den markerede kurvekomponent\nBrug kurvemarkeringsværktøjet til at trække en markeringsramme for at markere allerede eksisterende kurveområder.\nVælg en formområdeindstilling i rullemenuen Kurvehandlinger på indstillingslinjen:\nFøjer kurveområdet til områder med overlappende kurver.\nTræk fra formområde\nFjerner kurveområdet fra områder med overlappende kurver.\nBegrænser området til gennemskæringen af det markerede kurveområde og områderne med overlappende kurver.\nUdeluk områder med overlappende former\nUdelukker det overlappende område.\nVis eller skjul den markerede kurvekomponent\nVælg Vis > Vis > Målkurve.\nVælg Vis > Ekstra. Denne kommando viser eller skjuler også et gitter, hjælpelinjer, markeringskanter, anmærkninger og udsnit.\nFlyt en kurve eller kurvekomponent\nVælg kurvenavnet i panelet Kurver, og brug kurvemarkeringsværktøjet til at markere kurven i billedet. Hvis du vil markere flere kurvekomponenter, skal du holde Skift nede og klikke på hver yderligere kurvekomponent for at føje den til markeringen.\nTræk kurven til den nye placering. Hvis du flytter en del af en kurve ud over lærredets grænser, er den skjulte del af kurven stadig tilgængelig.\nTrækning af en kurve til en ny placering\nHvis du trækker en kurve, så markøren er over et andet åbent billede, kopieres kurven til dette billede.\nÆndring af en kurvekomponents form\nVælg kurvenavnet i panelet Kurver, og brug værktøjet til direkte markering til at markere et ankerpunkt på kurven.\nTræk punktet eller håndtagene til en ny placering.\nFlet overlappende kurvekomponenter\nVælg kurvenavnet i panelet Kurver, og vælg kurvemarkeringsværktøjet .\nFor at oprette en enkelt komponent ud fra alle overlappende komponenter skal du vælge Flet formkomponenter i rullemenuen Kurvehandlinger på indstillingslinjen.\nKopiér en kurvekomponent eller kurve\nHvis du vil kopiere en kurvekomponent, mens du flytter den, skal du vælge kurvenavnet i panelet Kurver og klikke på en kurvekomponent med kurvemarkeringsværktøjet . Hold derefter Alt (Windows) eller Alternativ (Mac OS) nede, og træk den markerede kurve.\nHvis du vil kopiere en kurve uden at omdøbe den, skal du trække kurvens navn i panelet Kurver til knappen Ny kurve nederst i panelet.\nHvis du vil kopiere og omdøbe en kurve, skal du holde Alt (Windows) eller Alternativ (Mac OS) nede og trække kurven i panelet Kurver til knappen Ny kurve nederst i panelet. Eller markér den kurve, der skal kopieres, og vælg Dubler kurve i menuen i panelet Kurver. Skriv et nyt navn til kurven i dialogboksen Dubler kurve, og klik på OK.\nHvis du vil kopiere en kurve eller kurvekomponent til en anden kurve, skal du vælge den kurve eller kurvekomponent, du vil kopiere, og derefter klikke på Rediger > Kopier. Markér derefter målkurven, og vælg Rediger > Sæt ind.\nKopiér kurvekomponenter mellem to Photoshop-filer\nÅbn begge billeder.\nBrug kurvemarkeringsværktøjet i kildebilledet til at markere hele kurven eller de kurvekomponenter, du vil kopiere.\nBenyt en af følgende fremgangsmåder for at kopiere kurvekomponenten:\nTræk kurvekomponenten fra kildebilledet til målbilledet. Kurvekomponenten kopieres til den aktive kurve i panelet Kurver.\nVælg kurvens navn i panelet Kurver i kildebilledet, og vælg Rediger > Kopier for at kopiere kurven. Vælg Rediger > Sæt ind i målbilledet. Du kan også bruge denne metode til at kombinere kurver i det samme billede.\nDu kan indsætte kurvekomponenten i målbilledet ved at vælge kurvekomponenten i kildebilledet og derefter klikke på Rediger > Kopier. Vælg Rediger > Sæt ind i målbilledet.\nSlet en kurvekomponent\nVælg kurvens navn i panelet Kurver, og klik på en kurvekomponent med kurvemarkeringsværktøjet .\nTryk på Tilbage (Windows) eller Delete (Mac OS) for at slette den valgte kurvekomponent.\nJuster og fordel kurvekomponenter\nDu kan justere og fordele kurvekomponenter, der er beskrevet i en enkelt kurve. Du kan f.eks. justere venstrekanterne på flere former i et enkelt lag eller fordele flere komponenter på en arbejdskurve langs deres vandrette midtpunkter.\nHvis du vil justere former på separate lag, skal du bruge flytteværktøjet.\nHvis du vil justere komponenter, skal du bruge kurvemarkeringsværktøjet til at markere de komponenter, du ønsker at justere. Vælg derefter en indstilling i rullemenuen Kurvejustering på indstillingslinjen.\nHvis du vil fordele komponenter, skal du markere mindst tre komponenter. Vælg derefter en funktion i rullemenuen Kurvearrangering på indstillingslinjen.\nI dette afsnit af The Complete Picture demonstrerer Julieanne fem af sine foretrukne funktioner til arbejde med vektorer i Photoshop.


Hjemmet - spørgsmål om eksamensforberedende forløb 2021\nVi håber, du er kommet godt ind i det nye år til trods for en tid præget af coronanedlukning.\nPå grund af den nu lange nedlukning af skolerne, som en konsekvens af Corona, ønsker vi i Lær for Livet at udbyde et eksamensforberedende forløb til de unge, der skal til eksamen til sommer. Vi vil gerne undgå, at sociale problemer bliver faglige problemer. Vi vil derfor gerne stille dig et par spørgsmål, der kan hjælpe os med at planlægge et eksamensforberedende forløb bedst muligt.\nDet tager cirka 15 minutter at svare på spørgsmålene.\nAlle os i Lær for Livet\nHvad hedder dit barn? *\nHvilken klasse går dit barn i? *\nHvilket skoletilbud har dit barn? *\nNu følger en række udsagn, der omhandler din vurdering af dit barns parathed til sommerens eksaminer\nI de følgende spørgsmål spørger vi ind til, hvordan du tror, dit barn vil klare sig til eksamen. Spørgsmålene kan godt lyde negative. Vi ved, at flere af børnene slet ikke er i risiko for at dumpe eksamen, men formålet med spørgsmålene er også at finde de børn, der bekymrer sig meget, så vi kan hjælpe dem bedst muligt.\nJeg oplever, at mit barn bekymrer sig meget om eksaminerne *\nMit barn skal ikke til eksamen\nJeg er bekymret for, at mit barn dumper en eller flere eksaminer til sommer *\nJeg er bekymret for, at mit barn ikke består folkeskolens afgangseksamen til sommer *\nFor at bestå folkeskolens afgangseksamen skal barnet have 02 i gennemsnit i de syv eksaminer, som barnet skal til: Mundtlig og skriftlig (med hjælpemidler og uden hjælpemidler) matematik, mundtlig og skriftlig(læsning, retskrivning og skriftlig fremstilling) dansk, mundtlig engelsk, naturfagsprøven og to udtræksfag.\nHvad oplever du, er den største udfordring for dit barns eksamensparathed?\nNu vil vi gerne have indblik i din vurdering af dit barns skolekomptencer\nHvordan er dit barns skolekompetence? *\nJeg oplever, at mit barn får den hjælp han/hun skal have til at kunne gennemføre eksaminerne fra sine lærere.\nJeg oplever, at mit barn får den hjælp han/hun skal have til at kunne gennemføre eksaminerne fra dét sted, hvor han/hun bor.\nJeg oplever, at mit barn er god til at spørge om hjælp, hvis noget fagligt bekymrer ham/hende.\nJeg oplever, at mit barn kan løse de problemer, han/hun står overfor, hvis han/hun prøver hårdt nok.\nJeg oplever, at mit barn kan sætte faglige mål og nå dem.\nJeg oplever, at mit barn tror på, at han/hun nok skal klare eksaminerne til sommer.\nDe følgende spørgsmål vil omhandle, hvilke fag, du vurderer, dit barn har brug for hjælp til\nHvordan vurderer du mængden af støtte, som dit barn har brug for ifm. de respektive eksaminer? *\nSkriftlig matematik, mundtlig dansk, læseprøven, retskrivningsprøven, mundtlig engelsk og naturfagsprøven er obligatoriske prøvefag. Samfundsfag, historie, kristendomskundskab, idræt, skriftlig engelsk, skriftlig tysk eller fransk, mundtlig matematik, skriftlig fysik/kemi, skriftlig biologi og skriftlig geografi er udtræksfag.\nHar brug for meget støtte\nIkke relevant/ved ikke\nLæseprøven i dansk\nRetskrivningsprøven i dansk\nNaturfagsprøven (fysik/kemi, biologi, geografi)\nKulturfagene (samfundsfag, historie, kristendomskundskab)\nSkriftlige fremmedsprog (skriftlig engelsk, skriftlig tysk/fransk)\nSkriftlige naturfag (skriftlig fysik/kemi, biologi, geografi)\nEr der andet, du mener, vi bør vide i forbindelse med planlægningen af et eksamensforberedende forløb?\nVi ser frem til at fortsætte samarbejdet i 2021\nAlle os i Lær for Livet.


Nyheder Arkiv - Side 2 af 17 - Medieblogger\nUdgivet den Udgivet 15. oktober 2009 15. oktober 2009 af Lars K Jensen\n« Kindle-test: En bogelskers første togture med Amazons e-læser\tDONA-formand klar med ny blog hos fagbladet ‘Journalisten’ »\nUdgivet den Udgivet 11. oktober 2009 af Lars K Jensen\n« Vi søger en nyhedsreporter til ekstrabladet.dk\tKindle-test: En bogelskers første togture med Amazons e-læser »\nUdgivet den Udgivet 10. oktober 2009 af Lars K Jensen\n« Geografiske begrænsninger på digitalt indhold gør nar af forbrugeren!\tRygte: Barnes & Noble på vej med e-læser »\nUdgivet den Udgivet 28. september 2009 af Lars K Jensen\n« Hvornår er det okay at rette i online-artikler – og hvornår er det 1984?\tEyetrack: Glem faktaboksen – brugerne ser den ikke »\nUdgivet den Udgivet 22. september 2009 22. september 2009 af Lars K Jensen\n« Mindy McAdams tester iPod Nano (med kamera) til videointerviews\tHvor er overblikket, når vi mikroblogger på Twitter? »\nJournalism Next: Mark Briggs’ næste ‘hands on’-bog om onlinejournalistik som e-bog og i Europa\nDa jeg var på Journalistforbundets FagFestival sidste år (2008), havde jeg den store fornøjelse at møde Mark Briggs (via Karin Høgh), der har skrevet bogen ‘Journalism 2.0′.\nBogen handler om nye medier og internetjournalistik, men til forskel fra de mange mere teoretiske bøger, overraskede Briggs’ bog mig ved at være meget hands on og handlede om, hvordan man klippede lydfiler etc. Altså i høj grad en bog, som man kan blive meget mere “praktisk klog” af, så at sige.\nNu er han klar med opfølgeren, der bærer titlen ‘Journalism Next‘. Bogen har i et stykke tid kunne forudbestilles i USA, men nu bliver den tilgængelig som e-bog. Samtidig kan bogen nu også forudbestilles af folk i Europa fra forlaget. Ifølge Briggs bliver bogen også tilgængelig via amazon.co.uk.\nBogen, og e-bogen, er indtil videre sat til at blive udgivet 10. november.\n« Mark Jensen fortæller Ulla Snetoft Ødum en ting eller to om Twitter\tMindy McAdams tester iPod Nano (med kamera) til videointerviews »\nLinktip: Kronik om sociale medier og kommunalvalget 2009\nMin tidligere kollega og gode ven, Kim Elmose, har sammen med Peter Mose skrevet kronikken ‘Ikke meget Twitter i Ringkøbing‘ omkring de sociale medier i forbindelse med kommunalvalget.\nI teksten kridter de to internetbanen op optil det kommende valg og nævner nogle af de “forsøg” de danske politikere har gjort sig med internettet.\nLæs kronikken ‘Ikke meget Twitter i Ringkøbing’.\n« Udlandet tager fat i VisitDenmarks virale film\tMedieblogger nu pænere på iPhone – men ikke uden problemer »


Hvordan starter man en feministisk bølge? – Udbrud!\nHvordan starter man en feministisk bølge?\nudbrud February 4, 2017 KULTUR, LITTERATUR, SAMFUND\nBetty Friedan i sit hjem. ©Lynn Gilbert, 1978.\nBetty Friedan er et kæmpe ikon inden for feministiske kredse. I dag har hun fødselsdag, og det fejrer UDBRUD! med en kort artikel om hendes gøren og laden. Det var hende, der skrev ’Farvel, kvindesag?’, der i store træk indvarslede den anden feministiske bølge i USA, og hun har haft en enorm betydning for den feministiske sag og den amerikanske kvindebevægelse.\nBetty Friedan blev født ind i en jødisk familie i 1921 i Illinois. Hun er mest kendt for at sparke den anden feministiske bølge i gang med sin bog ’Farvel, kvindesag?’, på engelsk ’The Feminine Mystique’, fra 1963. I 1957 lavede hun en dybdegående undersøgelse af collegeuddannede. Den handlede om deres videre uddannelse, deres liv, og hvor tilfredse de var med tilværelsen. Hun begyndte at skrive artikler om det, hun kaldte ’problemet uden navn’: Det store tavse flertal af ulykkelige husmødre, som forventedes at stille sig tilfreds med og nyde livet som hjemmets allestedsnærværende servicemedarbejder. Hun fik en masse reaktioner fra husmødre, som nu endelig opdagede, at de ikke var alene med deres utilfredshed.\n’Farvel, kvindesag?’ tog fat i husmorrollen, og beskrev den utilfredse forstadsfrue, der var droppet ud af skolen som 19-årig for at tage sig af mand og børn. Betty Friedan skrev om kvinders længsel efter frihed, formål i livet og deres underliggende følelse af at være fanget uden mulighed for handling. Hun fik sat ord på et problem, som længe var forblevet uudtalt i det amerikanske samfund, og hendes ord vækkede genklang hos en hel generation af kvinder.\nMange af de kvinder, det følte sig indespærrede i deres forudbestemte kønsrolle, stillede sig selv spørgsmålet: ”Er det virkelig det? Er livet ikke andet og mere?” Det var disse kvinder, som ’Farvel, kvindesag?’ ramte som en knytnæve i maven. Og det var de kvinder, der begyndte at gøre op med 50’ernes snærende kønskategorier og krævede reformer af de undertrykkende love og sociale konstruktioner, der holdt kvinder indespærret i hjemmet og en fornedrende kønsrolle.\nEn aktiv feminist\nIfølge Betty Friedan kunne kvinder på lige fod med mænd udføre det samme arbejde.. Hun sad ikke selv med hænderne i skødet ret længe ad gangen. I 1966 var hun med til at stifte National Organization for Women, som hun også selv blev forperson for. Her kæmpede hun for juridisk ligestilling mellem mænd og kvinder.\nI 1970, 50-året for amerikanske kvinders valgret, fik Friedan organiseret Women’s Strike for Equality, hvor 20.000 kvinder marcherede gennem New Yorks gader. Målet var at fremme kvinders muligheder på uddannelsesområdet og arbejdsmarkedet.\nBetty Friedan fik også stiftet National Association for the Repeal of Abortion Laws, som efter at abort blev lovligt i 1973 kom til at hedde National Abortion Rights Action League. Hun var desuden fortaler for bedre børnepasningsordninger, så kvinder havde bedre mulighed for at komme ud på arbejdsmarkedet.\nAf en eller anden grund så Betty Friedan ikke homoseksualitet som en central del af kvindebevægelsen. Hun var selv heteroseksuel, men hun havde ikke som sådan noget imod homoseksuelle. Hun mente bare ikke, at emnet skulle politiseres. Tydeligt er det i hvert fald, at hendes primære fokus var på frigørelsen af husmoderen i den heteronormative kernefamilie.\n’Farvel, kvindesag?’ blev afgørende for 60’ernes og 70’ernes amerikanske kvindebevægelse, og den synes stadig at være relevant i dag. Den og hendes aktivistiske arbejde har inspireret og påvirket folk i alle aldre flere generationer frem. Med sit eget engagement fik hun kvinder til at gå på gaden, tage del i kvindebevægelsen og kæmpe for ligestilling i et uligestillet samfund. Hun døde i 2006 samme dag, som hun fyldte 85 år.\nBetty Friedan, Farvel, kvindesag?, The Feminine Mystique\nPrevious Klumme: Rollen som husmor får kvinder til at vælge skilsmisse\nNext Rebelske kvinder i inspirerende eventyr


Reference: Kippie | PTV Route Optimiser\nKippie holder sin hurtige vækst håndterbar med PTV Route Optimiser ST\nOutsourcing er ikke en løsning\nOmkostningsbesparelser på 14%\nNy planlægning hver dag\nMere indblik i transporterne\nEr udvidelse af vognparken nødvendig?\nKippie er vokset betydeligt i de seneste år, til nu i alt at have 43 grill- og madbutikker fordelt rundt over hele Holland. En beregning i PTV Route Optimiser viste, at en fast køreplan for deres fem egne lastbiler, ikke længere fungerede. Kippie besluttede derfor at købe PTV’s ruteplanlægningssystem, som bliver brugt til hver dag at lave en helt ny plan. Resultatet er mere ro og større indsigt i transporten. Willem Krijgsman: ”Vi kan nu nøjagtigt beregne, når det er investeringen værd at købe en sjette lastbil”.\nDe fleste traditionelle fjerkræ-butikker er forsvundne fra gadebilledet. En fjerkræ-butik i Holland har i tide formået at gennemføre en vellykket forvandling: Kippie. Virksomheden, som startede under navnet Krijgsman Poeliers, blev omdannet til en franchise-kæde af grill- og madbutikker tilbage i halvfemserne. ”Alt, hvad vi sælger nu, er færdiglavet. Det varierer med alt fra grillede, marinerede og krydrede retter til færdige måltider med tilbehør”, siger Willem Krijgsman, som driver firmaet sammen med sin bror og nevø.\nAntallet af butikker voksede hurtigt. I 2017 åbnede Kippie seks nye butikker i Nederlandene, hvilket bragte det samlede antal op til 43. Der er desuden planlagt flere nye butikker i 2018. ”Vi har et unikt koncept”, forklarer Krijgsman. ”Det gælder ikke kun kyllingeprodukterne, men også selve præsentationen og oplevelsen i butikken. Alt, hvad vi sælger, kommer direkte fra vores grill. Derudover har vi bevidst valgt at have et relativt begrænset assortiment, så omsætningen er høj og produkterne er altid friske”.\nProdukterne kommer udelukkende fra logistikcentralen i Poeldijk i Holland, hvor Kippie gør bestillingerne til butikkerne klar. ”Det er ikke kun kyllingekødet, som kommer herfra, men også brødet, forpakningerne, handskerne og alt andet, som enten sælges er bruges i butikken. Vi har et lille rum, hvor vi kan tilberede vores egene retter, men de fleste produceres af specialiserede virksomheder, som gør det bedre end os”, tilføjer Krijgsman.\nUd for hver butik står der en lastbil for døren to til tre gange om ugen. Normalt er det en af Kippie’s, i alt fem, egne lastbiler. ”Vi har outsourcet nogle af vores transporter. Det vedrører hovedsagelig butikker, som er for langt væk til at det kan betale sig at sende vores egne lastbiler hen”, siger Krijgsman, som ikke finder en fuld outsourcing af deres logistik, som en løsning til deres logistiske opgaver. ”For et par år siden undersøgte vi mulighederne for at outsource vores logistiske opgaver til transportfirmaer. Men vi fandt ud af, at de ikke arbejdede på den måde vi ville, eller at de var så store, at vi var for små til dem”.\nSelvom outsourcing ikke er løsning for dem, blev det tydeligt, at transporten skulle organiseres på en helt anden måde. ”Lastbilerne køre i henhold til faste ruter, men med nye butikker, måtte vi tilpasse planen igen og igen. På papir er det næsten umuligt opgave at beregne, hvad den mest effektive ruteplan er. Ikke kun på grund af det stigende antal butikker, men også på grund af de mange begrænsninger, som for eksempel de forskellige leveringstider for butikkerne i byerne”, siger Krijgsman”.\nKippie besluttede at kontakte PTV. I første omgang var det ikke for at købe et ruteplanlægningssystem, men for at få udført en engangsberegning af den mest effektive køreplan. Resultatet betydeligt: PTV’s planlægningsalgoritmer viste, at det var muligt at opnå en besparelse på 14 procent på transportomkostningerne. ”På daværende tidspunkt havde vi f.eks. outsourcet en tur til vores butikker i det sydvestlige Holland til en logistikudbyder. PTV viste, at det var økonomisk mere interessant hvis vi selv tog turen. Det råd, har vi efterfølgende fulgt”.\nPTV’s beregninger var så overbevisende, at Kippie besluttede at købe PTV Route Optimiser i midten af 2016, ruteplanlægningssystemet som er udviklet af PTV. ”Først troede vi, at Route Optimiser ville være for dyrt for et lille firma som Kippie. Men resultaterne viste, at vi kunne opnå betydelige besparelser ved at bruge systemet hver dag. Nu arbejder vi ikke længere med en faste ruter, men bestemmer hver dag, hvad den mest effektive planlægning er. I dag kan butikken i Ridderkerk være med på ruten til Rotterdam og i overmorgen i retning af Gouda”.\nOm morgenen modtager Kippie ordrerne fra butikkerne, som de skal leveres den næste dag. Når ordrerne er klar i Poeldijk, henimod slutningen af dagen, vil Microsoft Dynamics NAV ERP-systemet sende en eksportfil, med blandt andet antallet af roller containers per destination, til Route Optimiser. Dette resulterer i en planlægning, hvor der for hver af de fem lastbiler er angivet, hvilke butikker, der skal leveres til og i hvilken rækkefølge. ”Om nødvendigt kan vi stadig optimere planlægningen manuelt. Vi sender det til det TomTom udstyr, som er installeret i lastbilerne. Takket være notifikationsmodulet, modtager butikkerne en besked om hvornår de kan forvente at modtage deres ordre”, siger Krijgsman.\nDen allerstørste fordel med PTV Route Optimiser er den lethed, hvormed Kippie’s disponent nu kan sammensætte effektive ruter. ”Med hver ny butik blev planlægningen stadig mere kompleks, også på grund af det store antal begrænsninger. For eksempel, så kan en række butikker kun modtage deres leverancer via forsiden. Det betyder, at skranken delvis skal kunne flyttes til siden. Derfor foretrækker vi ikke at gøre det om eftermiddagen, når det er mest travlt i butikken”.\nKippie har nu fået meget mere indsigt i transporten. Takket være tilbagemeldingen fra de TomTom enheder, som lastbilerne er udstyret med, kan Krijgsman og hans team nu finde ud af, hvor der opstår forsinkelser. Hvis en aflæsning til en butik altid tager længere tid end planlagt, da kan indstillingerne for ruteplanlægningssystemet justeres derefter. ”Vi kan udskrive rapporter, som angiver, hvilke chauffører har leveret til hvilke butikker og på hvilke dage. Vi kan bruge disse oplysninger til at bedre kunne sende vores chauffører afsted”, siger Krijgsman.\nTakket være brugen af Route Optimiser kører Kippie langt færre kilometer, så deres transportomkostninger er faldet betydeligt. Krijgsman er forsigtig med at udtale sig om reelle tal. ”Det er svært, fordi antallet af butikker fortsætter med at vokse. Under alle omstændigheder er vi nu i stand til at kunne nøjagtigt beregne, hvornår det kan betale sig for os at investere i en sjette lastbil. Dette er endnu ikke tilfældet. Lastbilen vil køre halvtom rundt, så vi valgte at outsource leveringen for de syv butikker i det østlige Holland. Hvis vi åbner flere butikker i det område, kan en sjette lastbil være interessant for os. Med PTV regner vi på det regelmæssigt”.\nDe butikker, som driver franchisen, er nødt til at vænne sig til den nye planlægningsmetode. De er vant til at blive leveret til på faste tidspunkter. De skal nu tilpasse deres personale i overensstemmelse med leverancerne. ”Når vi forklarer dem, at vi kan styre omkostningerne meget bedre, så forstår de det”, forklarer Krijgsman, som også bruger PTV Drive & Arrive modulet til at holde butikkerne endnu bedre orienterede. ”Nu modtager de en e-mail i starten af dagen med den forventede ankomsttid. Ankomsttiden bliver løbende beregnet og opdateret, så butikkerne med det samme bliver informerede i tilfælde af forsinkelse”.\nKippie har bevist, at et ruteplanlægningssystem, som PTV Route Optimiser, også er interessant for et firma med en lille vognpark. ”Vi har nu mere ro og indsigt. Det giver os mulighed for at vokse på en kontrolleret måde. Åbningen af en ny butik sker ikke længere på bekostning af transportens effektivitet. Kort sagt, kan vi nu holde hånd om vores vækst”.


Rummet er den næste økonomiske grænse … hør mere om det på Disrupt SF – TechCrunch – Danmark\nRummet er den næste økonomiske grænse … hør mere om det på Disrupt SF – TechCrunch\nI årtier har plads været verdens legeplads for verdensmagter, men fremkomsten af (relativt) billige og hyppige raketlanseringer har åbnet det for nye forretningsmuligheder. Men det er stadig svært som helvede, som tidlige adoptere af denne orbitaløkonomi Tess Hatch af Bessemer Ventures, Swarm's Sara Spangelo og OneWebs Adrian Steckel kan attestere. De vil være på Extra Crunch-scenen på Disrupt SF 2019 den 3. oktober kl. 13:40.\nSpangelo og Steckel er midt i lanceringen af det, der er blevet kaldt "megakonstellationer", samlinger af hundreder eller tusinder af satellitter, der tilbyder en koordineret service (i deres tilfælde global tilslutning). Disse bestræbelser er kun muligt med den nye lanceringsøkonomi og kom varmt på det, hvilket viser, at der ikke er nogen grund til at vente med at sætte nye planer i aktion.\nMen sådanne konstellationer bringer deres egne udfordringer. Bare fra et orbitalt logistisk synspunkt er det svært nok at starte en enkelt satellit, så den går ind i en unik og forudsigelig bane; at lancere et dusin eller hundrede på én gang er langt vanskeligere. Og hvordan lanceres disse satellitter efter lanceringen? Hvordan vil de kommunikere til overfladen og hinanden? Hvad med den voksende risiko for kollisioner?\nDesuden er der mere jordiske, men ikke mindre afgørende spørgsmål: Hvilke tjenester kan stilles til rådighed fra bane? Hvad er et rimeligt beløb at bruge på dem? Hvordan vil de konkurrere med og imødekomme hinanden? Hvem forordninger vil de følge?\nDisse sidstnævnte spørgsmål er blandt dem, der også skal besvares af investorer som Hatch, der er bekendt med både den tekniske og kapitaliske side af den voksende rumindustri (og selvfølgelig den tekniske side af kapitalsiden). Rumfunktioner kan være ekstremt dyre og højrisiko, men at få din fod i døren på dette tidspunkt kan være starten på en milliard-fordel et par år på linjen.\nHvis du planlægger at blive involveret i den nye rumøkonomi, eller bare er nysgerrig efter det, kan du deltage i en udvidet diskussion og spørgsmål & spørgsmål den 3..\nDisrupt SF kører 2. oktober til 4. oktober i Moscone Center i San Francisco. Billetter er tilgængelige her, og de er tilfældigvis kun tilgængelige med en rabat i dag.\nAuthor alemaniaPosted on September 15, 2019 Categories Teknologi\nPrevious Previous post: Hvad er fordelene ved in-Housing kontra outsourcing?\nNext Next post: Wave Bespoke-udgaven fra Bowlus Road Chief


Pasta med spicy grønkål | Magasinetliv.dk\n9. september 2014 af Lone Kjær\n2 spsk. mandler chiliflager\nKog pastaen som angivet på emballagen, og lad den dryppe af.\nRib grønkålen, og snit bladene fint. Skræl gulerødderne, og skær dem ud i små tern.\nVarm olien på en pande, og rist gulerødder med grønkål og presset hvidløg i cirka tre minutter, til kålen føles mør, men stadig har bid. Hak mandlerne, og kom dem i kålen sammen med chiliflager. Tilsæt lidt ad gangen, og smag dig frem, så den får den styrke, du bedst kan lide.\nSmag til med salt og peber, og vend det hele med den kogte pasta.\nDrys med friskrevet parmesanost inden servering.


Luksuriøst hotel i grønne omgivelser\nStor pool (opvarmet om vinteren)\nBliv forkælet som en kongelig i denne luksuriøse oase, kun en kort køretur fra den gamle bydel. En perfekt kombination til dig, som gerne vil have det rigtige Marrakech "under huden", men med mulighed for at trække sig tilbage i luksuriøse omgivelser, når du har fået en tand for meget af gadehandlere, smalle stræder og flyvende tæpper.\nEt ophold på Royal Palm er ikke bare det sædvanlige hotelophold. Her er tale om en luksuriøs oase, hvor du kan føle dig som en kongelig fra fordums tider.\nMed andre ord, Royal Palm Hotel er for dig som ønsker sublim service, forkælelse, gourmet oplevelser og fred og ro i grønne omgivelser, samtidig med at du er tæt på, hvor det hele sker.\nHotellet befinder sig blot 20 minutters kørsel fra centrum af Marrakech. Så når du har brugt dagen på sightseeings og shopping på markedet, og tæerne begynder at stramme i sandalerne, kan du trække dig tilbage i eksklusive omgivelser og nyde stilheden og udsigten til Atlas bjergene.\nSwimmingpoolen, som er af halv olympisk størrelse, er omgivet af palmetræer, grønne lunde og hyggelige kroge, hvor man kan slappe af og sole. I vintersæsonen er poolen opvarmet.\nHotellet har i alt 134 værelser og en lang række faciliteter. Heriblandt egen golfbane, fitness center, Kids Club, et Clarins Spa, en bar og 3 restauranter med en innovativ menu.


Den obligatoriske SD-kortlæser står naturligvis på M1’s udstyrsliste. Ydermere er der to USB-porte og en Ethernet-port, som kan bruges til deling eller streaming af mediefiler fra netværket, USB-nøgler eller eksterne harddiske til alle opkoblede Wi-Fi-enheder. Det vil sige, at man i ganske mange situationer kan klare sig uden en NAS.\nEndnu en mulighed for at få mere ud af sin investering består i at udnytte hotspottets mulighed for at fungere som basestation for Netgears Arlo-overvågningskameraer. Så kan man nøjes med at købe kameraerne og spare op mod 900 kroner eller mere på en separat baseenhed.\nLæseren til microSD-kort sidder lidt utilgængeligt i en snæver skakt under bunddækslet, men man behøver heller ikke tilgå den så hyppigt, for den kan klare kort på i hvert fald 64 GB – større har vi dem ikke. Det er smart at kunne dele dokumenter, fotos og videoer på denne måde.\nDet havde måske været smartere med lidt mere nærbetjening på selve hotspottet, men i det mindste kører Netgears app rigtigt godt på en smartphone og endnu bedre på en Windows-notebook.\nMåleresultater for mobile hotspots\nSom nævnt i indledningen har vi testet de mobile hotspots ved hjælp af programmet Speedtest. Hotspottenes rækkevidde bestemmer vi ved at måle hastigheden på fire forskellige positioner i huset – med to forskellige smartphones – og notere alle resultaterne i en tabel.\n1. Kontor – én etageadskillelse mellem smartphone og hotspot, ca. 2,5 m afstand i luftlinje.\n2. Køkken – ”øjenkontakt” mellem smartphone og hotspot, ca. 4 m afstand.\n3. Tv-stue – én mur mellem smartphone og hotspot, ca. 5 m afstand i luftlinje.\n4. Første sal – én mur og én etageadskillelse mellem smartphone og hotspot, ca. 6 m afstand i luftlinje.\nSe også: Vind en brugervenlig router med indbygget sikkerhed


Sketeorien – MenDuSerJoIkkeSygUd\nJeg er løbet tør for ‘skeer’.\nAltså ikke spiseskeer – men … lad mig forklare.\nDa jeg blev smerteramt i 2009, opdagede jeg hurtigt, at jeg ikke kunne det samme som før.Jeg var træt, blev hurtigt udkørt, havde ondt konstant og jeg havde ikke kræfter til at det jeg gerne ville.\nJeg fandt ud af, at jeg blev nødt til at prioritere imellem hvad jeg beskæftigede mig med og jeg blev nødt til at blive mere skarp på hvad der var vigtigt for mig at deltage i, da jeg ikke længere havde de samme kræfter eller overskud.\nJeg forstod det ikke selv og tror min omgangskreds undrede sig endnu mere.\nDe så mig gå fra 220 km/timen til pludselig at bevæge mig i slowmotion, og endda i visse perioder stod jeg helt stille.\nJeg havde snak med en veninde, som lever med gigt, hvor jeg udtrykte min frustration.\nHun bad mig gå hjem og læse det print, hun overrakte mig.\nPrintet var en historie, også kaldet ‘ske-teorien’, der omhandlede en pige der var syg.\nPigen (som hedder Christine) var ude og spise med sin veninde og her udviklede sig en meget vigtig og værdifuld snak.\nChristines veninde, som ellers kendte til alle detaljer ved hendes privatliv og sygdom, spurgte denne tilfældige dag ind til, hvordan det virkelig var at være ramt af kronisk sygdom.\nDe sad på en restaurant – og Christine måtte tænke hurtigt, og i det øjeblik fandt hun på en relativ simpel forklaring, som kan gøre en stor forskel for både kronikere, men også deres pårørende i forhold til at starte dialogen om manglende kræfter.\nChristine samlede alle skeerne på bordene omkring sig og sagde til sin veninde:\n“Vær’se’go’ nu er du syg – det her, det er dine ressourcer.\nDet er hvad du har at gøre godt med i dag.\nDu har ikke uanede ressourcer, du har de her 12 skeer, ikke flere end det”.\nHun bad derefter veninden om at fortælle, hvordan hun ville bruge sine skeer, på en helt almindelig dag.\nVeninden startede sit ‘ske-regnskab’: Jeg står op, jeg går i bad, jeg spiser morgenmad osv.\nDet her kan efter min mening, overføres direkte til os, som er kronikere, her kan vi bruge samme analogi.\nVores ressourcer kan også måles i ‘skeer’.\nForskellen på mig/dig, og måske din søster, veninde eller mor som ikke er kroniker, er at vi har stærkt begrænsede ressourcer HVER DAG, resten af vores liv.\nVi er tvunget til at træffe valg og være bevidste om disse.\nSå jeg ved altså, at jeg har et stærkt begrænset antal ‘skeer’ til min dag.\nDem bruger jeg varsomt, og med nøje overvejelse.\n…Jeg prioriterer hvad der er rigtigt for mig. Hvad der er vigtigt for mig.\nChristines veninde blev chokeret over de simple ting i ens dagligdag, der koster ‘skeer’.\n…Alt det der er “normalt” og “som man bare gør”.\nTing som fx at komme op af sengen, vaske hår, lave mad.\nNemlig. Simple ting såsom at komme ud af sengen kan pludselig blive en udfordring, når man rammes af smerter eller kronisk sygdom – og listen forsætter … at få tøj på, at vaske hår…\nDet er ikke bare sandt, men en meget vigtig detalje, som mange uden samme begrænsninger ikke tænker over.\nDet der før var normalt – er nu til overvejelse for en kroniker, mange ting skal prioriteres, er det vigtigt nu?\nMan skal pludselig overveje hvad man tager på, ikke pga. moden eller sammensætningen, men de praktiske overvejelser.\nFx. må man vælge tøj uden knapper, eller finde tøj der kan tages på nedefra…\nMan skal også bruge ‘skeer’ på at spise morgenmad, selvom man er kvalm eller ikke er sulten, fordi ellers kan man ikke tage sin medicin.\nSkal man vaske hår, så er det ikke bare én ‘ske’ der skal bruges på badet, men to.\nChristine fra historien, fandt en fantastisk måde at beskrive sine begrænsninger og hvordan hun er tvunget til at prioritere hver dag, resten af sit liv.\nOg ja – at leve med begrænsninger har sine udfordringer.\nAlligevel vil jeg sige, at hvis man skal ‘pin-pointe’ én positiv ting der er kommet ud af at jeg nu lever med mine livsvilkår og de begrænsninger der følger med dette – så er det, at jeg har lært at prioritere.\nHvad jeg før troede der var vigtigt for mig – det er anderledes i dag.\nHvem jeg troede ville være i mit liv i dag, viste sig ikke at være alle dem jeg regnede med.\nDen måde jeg prioriterede på tidligere, er anderledes i dag.\nJeg har et andet fokus.\nJeg har en anden form for nærvær og taknemmelighed.\nDen proces og de ændringer – det lyder så nemt at komme frem til, når det bare lige skrives sådan – det var det ikke.\nDet var hårdt arbejde, det var en del af min sorgproces og også en del af at lære den nye “mig” at kende.\nTilbage til historien – Christine fortæller at hun har lært at leve med en ekstra ske i baglommen.\nSÅ SANDT og MEGET vigtigt!\nJeg lever også med en ekstra ‘ske’ i baglommen – min ‘nød-ske’ og den kun bliver hevet frem i nødssituationer.\nDette kan fx. ske på en ganske almindelig tirsdag, hvor jeg ligger med svære smerter og trætheden er invaliderende.\nPludselig ringes der fra skolen og jeg bliver fortalt, at min søn er faldet og skal på hospitalet, til observation for hjernerystelse.\n…I den situation – der hives min ‘nød-ske’ frem! Og fordi jeg ikke misbruger den og bruger den i tide og utide – så virker den.\nChristine som har opfundet “ske teorien” havde lupus – men det er i og for sig ligegyldigt, for historiens morale og brug af tanke-teknik.\nTeknikken kan overføres til alle former for kroniske smerter og sygdomme, stress, psykiske udfordringer etc.\nDette er en tanke-teknik og en stærk måde billedligt at vise andre at man må lære at prioritere i sit liv.\nDet er altså en FANTASTISK måde at forklare sine nærmeste, hvordan man i sin hverdag må prioritere.\nOgså for en selv. Det er noget af en aha oplevelse at blive bekræftet i at ens liv nu består af prioriteringer af ens ‘skeer.\nJeg har lært og fundet accept i at de ‘skeer’ jeg vælger at bruge hver dag, de skal nøjes prioriteres – og de ‘skeer’ jeg bruger, dem bruget jeg på dem/det som jeg holder allermest af.\nINGEN skal altså sige tak fordi jeg bruger ’skeer’ på fødselsdage eller andre sammenkomster.\nDet er mit ansvar hvad mine ‘skeer’ bruges på, fordi jeg bruger kun ‘skeer’ på det der giver mig livsglæde.\nLivsglæde? JA … når “regningen skal betales” bagefter så har jeg ikke bare smerter, så har jeg LIVSGLÆDESMERTER…\nOg Livsglædesmerter – de er nemmere at håndtere end almindelige smerter.\nMen hvad så når man overforbruger sine ’skeer’?\n…Ærligt – Det sker for os alle sammen engang imellem.\nDet sker når vi glemmer hvad vi har at gøre godt med, når vi er midt i et ”åndehul” af lykke og glæde, når vi glemmer hvad konsekvensen er af at bruge for mange ‘skeer’.\nDer kører vi over for rødt og straffen er ubarmhjertig – og konsekvensen er, at vi betaler i form af øgede smerter.\nVi skal huske på, at nogle gange kan vi godt låne af i morgens ‘skeer’ – men så er resultatet at man har færre der.\n…Og vigtigt – husk din ‘nød-ske’ kun skal bruges i nødstilfælde, ellers har den ikke samme virkning og styrke.\nVi kan nenlig ikke leve i evigt minus af ‘skeer’.\nJeg tog denne historie til mig ret hurtigt og kunne se, at jeg med denne teknik også kunne bruge den til at forklare andre, hvordan jeg har det.\nBåde børn og voksne forstår den og jeg bruger sketeorien i sådan et omfang, at jeg i dag bliver ringet op af veninder, der spørger om jeg har ‘skeer’ til besøg eller andre sociale aktiviteter.\nDet betyder at min mission er lykkedes.\nDe forstår at jeg er begrænset, uden at de dømmer mig, de ser mine behov og mine begrænsninger.\nDet store spørgsmål kommer så nu.\nHvor mange ‘skeer’ har du – har jeg – har vi?\nSvaret er helt individuelt – det er kun noget man selv kan mærke efter og fastsætte.\n‘Ske antallet’ kan også svinge fra dag-til-dag, eller være forskelligt afhængigt af om det er sommer- eller vinter periode. Man kan kun selv mærke efter.\nI min optik så handler det ikke om antallet – men mere analogien i at vi er begrænsede og derfor skal vurdere hvor meget vi kan.\nVi skal være super skarpe på at finde accepten i vores begrænsninger, for den måde, så går ‘ske-regnskabet’ op.\nUanset om vi har 10-15 eller 50 ‘skeer’ så gør det situationen nemmere at forklare til vores nærmeste, fordi de kan se at vi har begrænsede ‘skeer’ og at vi må prioritere hver en ting vi gør i vores hverdag.\nNår vi selv har fanget ‘ske regnskabet’, så er det langt nemmere at videreformidle vores budskab på en positiv måde.\nDe dage hvor man løber tør for ‘skeer’ eller vågner op helt uden nogle – så er det ok at man bruger lidt grov humor. 🤫🙃😅\nFordi … Når jeg løber tør for ‘skeer’ – så kan du “fork off” 🥄\nTusind tak for at dele den ❤\nDet hele giver lidt mere mening nu.\nJeg har ofte sagt til mig selv, at NU tager du dig sammen imorgen! Men alligevel går der halvanden – to timer inden jeg er klar til at starte dagen efter jeg er stået op, og tager jeg et bad fra morgenstunden, så er det helt galt og sidst på dagen har jeg ikke energi til det..\nMen jeg er efterhånden blevet god til at priotere dagens gøremål og hvad dernskal til for, at JEG får en rimelig god dag.\nOg vendingen med LIVSGLÆDESSMERTER den har jeg taget til mig ❤\nDet gør det lettere at udholde smerterne med den tankegang, så TAK for den ❤❤


Alkoholstatik - Fakta om danskernes alkoholforbrug og vaner\nAlkoholisme - statistik og viden\nDu er her: Start1 / Alkoholmisbrug2 / Statistik og viden om alkoholisme\nGennem tiden er der mange, som har undersøgt og sat tal på vores alkoholforbrug i Danmark – og vi har samlet de vigtigste alkoholstatistikker her på siden. De giver dig indsigt i danskernes alkoholforbrug og gør dig klogere på vores vaner og adfærd.\nHer kan du blandt andet finde svar på, hvor mange danskere, der overholder Sundhedsstyrelsens anbefalinger, hvor mange alkoholikere der er i Danmark og læse om, hvor meget danske unge drikker, sammenlignet med jævnaldrende fra andre europæiske lande\nDanskernes forbrug af øl er faldet, mens forbruget af især vin er steget væsentligt de seneste 30 år.\nSundhedsstyrelsens anbefalinger om alkohol – følger vi dem?\n“Intet alkoholforbrug er risikofrit for dit helbred.” Sådan står der i patienthåndbogen på sundhed.dk.\nDet er en af grundene til, at Sundhedsstyrelsen i 2010 udviklede nogle anbefalinger for alkoholindtag – de anbefalinger gælder stadig i dag, men det er ikke altid, de bliver overholdt.\n17,6 % overskrider Sundhedsstyrelsens lavrisikogrænse.\n6,9 % overskrider Sundhedsstyrelsens højrisikogrænse.\nI dag overskrider 17,6 % af befolkningen lavrisikogrænsen på hhv. 7 ugentlige genstande for kvinder og 14 for mænd, mens 6,9 % ikke overholder højrisikogrænsen på 14 genstande for kvinder og 21 for mænd.\nDanskernes alkoholforbrug overstiger altså i mange tilfælde de officielle anbefalinger. Og det får hvert år konsekvenser for nogen.\nHvis du selv er i tvivl om du har problemer med alkohol, kan du prøve Dansk MisbrugsBehandlings alkoholtest.\nTesten er lavet som et værktøj, der kan være en hjælp til at afgøre om du eventuelt har et behandlingskrævende alkoholproblem.\nTag alkoholtesten og få svar straks\nDer findes ingen officiel definition som slår fast, hvad det vil sige at være alkoholiker – derfor er det også svært at svare på hvor mange, der er alkoholikere i Danmark. I stedet inddeler man personer, der har et overforbrug af alkohol i tre grupper: Storforbrugere, personer med et skadeligt forbrug og danskere, der er afhængige af alkohol. Fælles for personerne i de tre grupper er, at de har et problematisk forbrug af alkohol, som enten har eller kan udvikle sig til alkoholisme.\nLæs om hvornår man har et alkoholproblem\nI Danmark har vi en Nordeuropæisk alkoholkultur, hvor vi drikker store mængder alkohol, ved fester og sociale sammenkomster. I de sydeuropæiske lande har man flere sociale sammenkomster, men indtager få genstande ved hver drikkeepisode.\nKonsekvenser ved alkoholisme\nIfølge Sundhedsstyrelser har alkoholikere 3-5 gange større risiko for at dø tidligt sammenlignet med resten af befolkningen. De fleste alkoholikere i Danmark har udfordringer, som er relateret til deres alkoholforbrug. For de fleste får det store alkoholforbrug nemlig konsekvenser både for trivslen i hverdagen og relationerne til kæreste, venner, familie og kollegaer.\nDerudover påvirkes det fysiske og psykiske helbred hos den, der drikker for meget. Det er nemlig videnskabeligt dokumenteret, at alkoholisme øger risikoen for at udvikle mere end 200 forskellige fysiske og psykiske lidelser. Det betyder bl.a., at alkohol hvert år er skyld i:\nKilder: SDU: Sygdomsbyrden i Danmark 2016 og NKR – Behandling af alkoholafhængighed\nDerudover skønner man, at alkohol er skyld i 32.000 tabte leveår blandt mænd og 10.000 blandt kvinder. Du kan læse mere om de forskellige sygdomme og alkoholskader, som alkoholikere i Danmark har en forøget risiko for at udvikle her.\nDet er svært at være pårørende til en misbruger.\nBørn der vokser op i familier med alkoholmisbrug er også særligt udsatte og har 8 gange større risiko for at opleve vold i hjemmet.\n122.000 børn vokser op i familier med alkoholmisbrug.\nBørn, der har en forælder med alkoholmisbrug, har op til 10 gange øget risiko for selv at få et alkoholproblem som voksen.\n1 ud af 10 børn i familier med alkoholproblemer får en psykiatrisk diagnose.\nHos Dansk MisbrugsBehandling høre vi ofte voksne pårørende fortælle om deres vrede, frustration, fortvivlelse og afmagt.\nEt misbrug er nemlig hele familiens problem.\nDe voksne pårørende er særligt frustrerede over, at de ikke kan få misbrugeren selv til at erkende alvoren i deres misbrug, og deres behov for professionel behandling.\nDerfor har vi lavet en samtale guide, med forslag til hvordan pårørende bedst kan forberede og gennemføre en motiverende samtale med den der drikker.\nUnge og alkohol – Alkoholvaner blandt danske unge\nPå gymnasier og erhvervsuddannelser bliver Sundhedsstyrelsens anbefalinger ikke fulgt. Hver femte elev overskrider nemlig højrisikogrænsen på hhv. 14 ugentlige genstande for kvinder og 21 for mænd. Det kan ses på antallet af genstande, de indtager til fester. 41 % af gymnasieeleverne angiver, at de til sidste fest drak over 10 genstande. Det samme gælder for 70 % af eleverne på erhvervsuddannelserne.\n20 % af gymnasie- og erhvervsskoleelever overskrider Sundhedsstyrelsens højrisikogrænse.\n70 % af erhvervsskoleelever drak mere end 10 genstande til sidste fest. Det samme gælder for 41 % af gymnasieeleverne.\n69 % af eleverne vurderer, at deres forældre synes det er i orden, at de drikker sig fulde næsten hver weekend.\nInternational sammenlignet af unges alkoholvaner\nSammenligner vi os med andre europæiske lande, så ligger vi omkring gennemsnittet, når vi kigger på, hvor ofte danske unge drikker. Kigger vi derimod på, hvor meget de drikker, så svarer 37 % af de unge, at de har prøvet at drikke mere end 6 genstande på en aften. Det er langt højere end det europæiske gennemsnit, der ligger på 20 %. Derudover har 32 % af danske 15-årige været fulde inden for den seneste måned. Her er det europæiske gennemsnit også noget lavere, nemlig 13 %.\n32 % af danske 15-årige har drukket sig fulde indenfor den seneste måned – det europæiske gennemsnit er 13 %\n37 % af danske unge har prøvet at drikke mere end 6 genstande på en aften – det europæiske gennemsnit er 20 %\nKilde: Sundhedsstyrelsen: Alkohol blandt gymnasie- og erhvervsskoleelever


sank selv | DogmeMad\nTag Archives: sank selv\nDet her er næsten en ikke-opskrift, så enkel den er, men snarere en opfordring: hvis du endnu ikke har prøvet at stå foran et mirabelletræ der bugner af moden frugt, og fylde alt hvad du har med dig af poser og spande med frugt uden at man overhovedet kan se det på træet, samtidig med at ca. hver tredje frugt ryger i munden, så har du en oplevelse til gode. Nogle år er bedre mirabelle- (og blomme-) år end andre, jeg har endnu ikke helt gennemskuet hvilke vejrfænomener der styrer det, men i år er et af de år hvor man ikke forstår hvordan grenen på træerne ikke knækker over af alt den frugt, og det er lige nu at den er perfekt moden.\nDet skal lige nævnes at der meget stor forskel på mirabelletræer: nogle giver frygtelig melede frugter, nogle er sindsyg sure og andre er blot smagsløse, nogle er så små at man giver op at udstene dem, men så er der altså også dem der er langt mere søde og aromatiske end de bedste blommer man kan opdrive i forretningerne, og det er selvfølgelig dem man skal gå efter.\nVi laver to slags marmelade på mirabeller: en almindelig hurtigt version som ofte får en fantastisk pink farve, og en langtidskogt som bliver næsten helt sort. Den sidste er inspireret af en traditionel polsk opskrift, hvor man slet ikke tilsætter sukker men simpelthen koger marmeladen så langt ind at den når en god sødme samtidig med at den får en særlig karameliseret smag. Jeg har endnu ikke fundet mirabeller der var søde nok til at lave det nummer – lige meget hvor langt jeg koger dem ind så synes jeg stadig der mangler sukker – så jeg snyder altså lidt med tilsat sukker, men får ikke desto mindre en dejlig mørk og intens smag.\nI begge tilfælde anbefaler jeg at udstene mirabellerne på forhånd. Camilla Plum skriver at man lige så godt kan koge dem op som de er, og så stå og fiske stenene op af gryden, men det synes jeg er noget værre nassearbejde, og man får aldrig fat i dem alle sammen. Udstener man fra start kan man også nemmere gøre det til en social ting – sidde sammen og udstene mirabeller er ikke nogen dum måde at fordrive en sensommeraften på.\nOpskrift – alm. mirabellesyltetøj\nLæg mirabellerne i en gryde sammen med sukker der svarer til ca. halvdelen af frugtens vægt. Lad det stå og råsylte lidt hvis du har tid, eller tænd op med det samme på medium-lavt blus. Lad det simre lidt efter det er kommet op i kog, og skum den værste skum bort. Tilsæt evt. lidt vanilje eller en anden smagsgiver og smag til om der skal mere sukker til. Held på glas*.\nOpskrift – Povidl (indkogt mirabellesyltetøj)\nKog op som for oven, og skru derefter ned på det midnste blus du har – eller sæt gryden i ovnen, og lad det simre 6-8 timer. Pas på det ikke brænder på. Det skal blive meget mørkt og intenst i smagen. Hvis det bliver meget tykt i konsistensen kan man evt. fortynde med lidt vand. Hæld på glas*.\n* Jeg skolder mine syltetøjsglas og låg med kogende vand (lad dem stå med vand i i et par minutter og hæld det fra vha en tang), og sørger for at fylde dem helt op til renden. På den måde har man dræbt alle bakterier og sikret at der er minimalt med luft tilbage i glasset. Det er dog vigtigt at det man hælder i stadig er meget varmt, det går ikke at lade det stå og blive lunkent inden det kommer på glas. Jeg tror at jeg har haft måske 1 ud af 200 glas over tidens løb der er blevet dårlige med den metode, og den risiko vil jeg gerne tage med for til gengæld at være fri for eftersmagen af atamon.\nThis entry was posted in SødeSager and tagged august, sank selv on august 29, 2015 by saralerer.


Med mål i strømpen og hul i shortsene | Fødselsdage | stiften.dk\nMed mål i strømpen og hul i shortsene\nPubliceret 11. september 2017 kl. 06:28\nPreben Elkjær - her med fruen Nicole Marchand - fylder 60 år mandag 11. september. Foto: Henning Bagger, Scanpix\nPreben Elkjær kunne score fra alle vinkler, og i nødstilfælde gjorde han det også iført strømpesokker. Mandag fylder dynamitdrengenes målkonge 60 år.\n60 - Hvad sker der, hvis Jesus vender tilbage på jorden?\n- Så sætter vi Elkjær ud på fløjen.\nSpørgsmålet og det kække svar på en københavnsk husgavl symboliserer meget vel den nærmest mytiske status, som Preben Elkjær Larsen havde på det danske fodboldlandshold fra 1977 til 1988.\nDen tidligere angriber, som mandag 11. september fylder 60 år, havde et repertoire af færdigheder, som de fleste fodboldspillere vil være misundelige på. I dag vil en type som Elkjær sikkert få skældud af træneren for at være uskolet og småegoistisk - og han ville blive sat af holdet for at være storryger.\nMen i 80'erne var han næsten ustoppelig. Med snævre driblinger, veltimede dybdeløb, stort overblik og kirurgisk præcise afslutninger fra alle vinkler scorede han for både landsholdet, Lokeren og Hellas Verona.\nMinderne om Elkjær peger oftest i en positiv retning, men en enkelt gang svigtede målnæsen i et ikonisk fodboldøjeblik, som iagttagere fra den sommerdag i 1984 næppe glemmer. Det brændte straffespark i EM-semifinalen mod Spanien. Begge hold havde scoret på de fire første forsøg i straffesparkskonkurrencen, da Elkjær steppede op. Med en scoring havde han sat Spanien under pres inden holdets femte spark, men i stedet haglede Elkjær de danske finaledrømme langt over mål. Med hul i de lårkorte shorts luskede skurken Elkjær tilbage mod midterlinjen, mens Spanien på det efterfølgende spark snuppede finalebilletten.\nBlot måneder efter EM-skuffelsen skulle han på ny indtage en hovedrolle i uvant beklædning.\nUnder et kontraangreb mistede han støvlen, men fortsatte sit løb og dirigerede med højrestrømpen Verona på 2-0 ude mod rivalen Juventus.\nEfter 69 landskampe med 38 mål til følge stoppede Elkjær på landsholdet i 1988. Her droslede han også ned ved at spille to år i Vejle Boldklub.\nSiden har han arbejdet med tv. Han kommenterede EM-finalen i 1992 med Flemming Toft, og han har i mange år været ekspert i Viasats Champions League-studie. En enkelt mindre succesfuld trænertjans blev det også til i Silkeborg.


Døde indianere: folkedrab i Sydamerika af Arne Falk-Rønne Læs online på Bookmate\nRødhuderne! Ingen anden etnisk gruppe har der været fortalt så mange forvanskede historier om. Indianerne har altid haft en «dårlig presse». De er blevet fremstillet som lystmordere, som naturens muntre døtre og sønner, som dyr i menneskeskikkelse, som usle tiggere. Og det er først inden for de seneste årtier, at der har lydt nye toner: der har fundet et folkedrab sted på Sydamerikas indianere …\nArne Falk-Rønne (1920–1992) var en dansk forfatter, journalist, rejseleder og eventyrer. Han har udgivet både rejsehåndbøger og rejsebeskrivelser, og slog for alvor igennem internationalt med en række værker, hvor han følger i flere bibelske personers fodspor. Heraf kan nævnes “Abrahams vej til Kanans land” (1971), «Moses' vej gennem ørkenen (1973) og “Du er Peter — en rejse i apostelen Peters fodspor” (1976).


Emne: Dæmonernes By! Tors sep 07, 2017 6:21 pm\nVær hilset, Gæst!\nEfterhånden har du garanteret hørt om enten bogserien, tv-serien eller filmen, ved navn "The Mortal Instruments", eller "Dødens Instrumenter", på dansk. Måske du endda har fundet dig selv komplet fanget i dette interessante univers af Skyggejægere, Vampyrer, Varulve, Warlocks, Feer, Mundaner og lignende. I så fald, har jeg her noget du vil finde yderst interessant: en side dedikeret til netop dette univers. Jeg lavede siden for nogle år siden, og har altid været meget glad for folkene derinde. Jeg prøver nu at få den lidt op at køre igen, da den er noget af et mesterværk - og dette skyldes mere kulturen derinde, samt brugerne, end det skyldes mine forum-evner, skal det lige siges ;-)\nSelv hvis du aldrig en dag i dit liv har hørt om dette univers, er det klart et kig værd!\nHvis du skulle være interesseret, kan du finde denne skønne side her!\nFortsat god dag, darling <3\nEmne: Re: Dæmonernes By! Fre sep 08, 2017 1:37 pm\nJeg har kun læst første bog og set filmen, hvilket btw var mega fed! xD\nJeg vil tjekke den ud. Men jeg har desværre nok ikke tid til at være en aktiv (semi-aktiv) emnepartner på flere sider for tiden o.o\nEmne: Re: Dæmonernes By! Fre sep 08, 2017 2:18 pm\nFedt! Det er jo altid en start, så super, Riah ;-)\nEmne: Re: Dæmonernes By!


Skitse- og gæstebog i ægte læder fra danske Viking\nViking Classic skitse- og gæstebog\nViking Klassik skitse-notes & gæstedagbog\n– indbundne bøger med omslag af ægte læder.\nDenne serie af eksklusive, indbundne skitse-notes og gæstedagbøger er noget af det lækreste, danske Viking nogensinde har lavet.\nFlot indbundet i læder og med 1. klasses ingrespapir er disse bøger velegnede til lidt af hvert - eksklusiv skitsebog, flot gæstebog, personlig dagbog - uanset formålet, bliver du ikke skuffet over kvaliteten.\nØnsker du indbinding i andre farver læder, kan vi tilbyde dette ved bestilling af min. 5 ens bøger.\nBestil 12x16,5cm her\nBestil A5 her\nBestil 21x25cm her\nBestil A4 her\nViking Klassik skitse - notes og gæstedagbog giver dig\nfindes i 5 forskellige formater, flere farver og lædertyper\nMed indhold af flot ingrespapir\nViking Klassik hardcover bog 288s Equilibrium læder 12x16,5cmP Solo Blackbird (L29-501)\nEAN stregkode: 5711019007526\nViking Klassik hardcover bog 192s Equilibrium læder A5L Solo Blackbird (L11-501)\nEAN stregkode: 5711019007533\nViking Klassik hardcover bog 192s Equilibrium læder 21x25cmP Solo Blackbird (L12-501)\nEAN stregkode: 5711019007540\nViking Klassik hardcover bog 192s Equilibrium læder 21x25cmP Solo Caramel (L12-512)\nEAN stregkode: 5711019007557\nSkitse-notes-gæste-dagbog A4 Højformat\nViking Klassik hardcover bog 288s Equilibrium læder A4P Solo Blackbird (L14-501)\nEAN stregkode: 5711019007564\nProdukterne er helt igennem håndlavede, er helt enestående og der er kælet for hver en lille detalje. Intet er overladt til tilfældighederne. Det kraftige omslag er let polstret og indbundet i det fineste, bløde ægte læder og færdiggjort med kantsyning. Selve bogblokken er falset og garnhæftet på traditionel vis og fremstillet af det lækreste papir, der kan opdrives. Alle bøgerne er monteret for- og eftersats, kapitælbånd og traditionelt "bibel-bogmærke" i satin. Diskret Viking logo præget på bagsiden.\nAlle bøgerne indeholder 1. klasses ingrespapir i en smuk cremefarvet nuance. Overfladen er valset hårdt, således at papirets klassiske struktur er diskret. Papirets kraftige limning giver mulighed for brug af stort set alle skriveredskaber og teknikker - lige fra blyant og kul til fyldepen og let akvarel. Gramvægten på 90g/m2 giver den optimale balance mellem antallet af sider i bogen og det enkelte arks opacitet, så du kan arbejde på begge sider af samme ark med kun lidt gennemskin. Papiret er naturligvis syrefrit og aldersbestandigt efter ISO 9706 standarden.\nSlutresultatet er en smuk og ekstrem sildstærk bog som holder til næsten hvad som helst. Vi anbefaler bogen til især to formål. Det ene er som en eksklusiv skitsebog og det andet er som eksklusiv gæstebog, men mulighederne er utallige - f.eks. som notesbog, dagbog, reservationsbog eller opskriftsbog. Uanset dit behov, får du et produkt som vil være til daglig fornøjelse i mange år fremover.\nBestil din nye skitse- eller gæstebog her


Tidsfordriv i fængslet\nVores smaa Fornøjelser bestod ellers i at drille hinanden, bl.a. hejste vi Skovmøllers Kappe, som han hængte op paa Væggen om Natten, op og ned, og da han paa det Tidspunkt havde sovet lidt, udbrød han: “Hva’ Faen er det?”.\nEn anden Juleleg var, at vi bandt en Hale bag på hinanden, eller ogsaa bandt vi én fast til en Taburet.\nI Daniels Bukser lagde vi en vaad Klud ned i en Morgen han sprang i dem. Engang imellem blev der gemt en Kludesko og andre Genstande i Sengene, og sommetider forsvandt Bundbrædderne af disse, samt "Bøsses" Hovedpude og Snorkepose legede ogsaa Skjul med Ham.\nHedemann var engang letsindig og var siddende paa en Taburet faldet i Søvn med Brillerne paa, hvorefter et par lyse Hoveder tapetserede hans Brilleglas. I skulle bare hav set et Syn da han blev vækket.\nLige før Jul kom min Broder Christian hjem som Krigsfange fra Tyskland. Han havde siddet i en Fangelejr ved Hannover, hvor han først i December blev overgivet til sine Landsmænd som mødte op med Geværer og Maskinpistoler, som om det var meget farlige Forbrydere. Den Behandling, de nu fik, havde de ikke engang været udsat for af dem, som der havde taget dem til Fange. Han blev nu indsat i Køge Arrest.\nDen 23. December fik jeg mit Anklageskrift, hvor jeg blev anklaget for at have været i "Frikorps Danmark" og "Schallburgkorpset" samt at have været paa Jernbanevagt. Juleaften fejrede vi i Stilhed og med at tænke paa vores Paarørende udenfor Pigtraaden. Nytaarsaften havde vi en lille Revue i Internatet om Begivenhederne i den Tid, vi havde siddet i Fængsel.\n<-Tilbage til 1945 | Videre til 1946 >


Søren Rasmussen er udover at være stifter og ejer af Albatros også biolog og forfatter. I hans nye bog "Mennesket i naturen – naturen i mennesket" dykker han langt ned i evolutionsbiologien og gør op med forestillingen om menneskets særstatus i naturens verden.\nEr den menneskelige hjerne skabt til at tænke langsigtet?\nCharles Darwins evolutionsteori er verdens vigtigste, videnskabelige erkendelse, konstaterer forfatter, biolog og rejsebureaudirektør Søren Rasmussen. »Den rummer antageligt nøglen til vores langsigtede overlevelse. Men Darwins oprindelige formulering rummer kun ansatsen til en langt mere kompleks teori, der dukker op i horisonten, efterhånden som vi graver os ned i genetikkens mysterier«, siger han.\nDarwin kendte ikke til gener og manglede derfor selv halvdelen af teorien: Naturens evne til at skabe variationer, som er selve forudsætningen for den naturlige udvælgelse, siger Søren Rasmussen. »Naturen er fantastisk til at skabe variation, den skyder med spredehagl og manipulerer lige så meget med os som vi med den – vi ved det bare ikke«, siger han.\nI Mennesket i naturen – naturen i mennesket fremlægger Søren Rasmussen en række eksemplar på, hvor afhængige vi er af biosfæren. Han beskriver, hvordan vi mennesker ynder at se os selv stående uden for naturens verden, og at vi har en tendens til at ignorere, at vi er uløseligt forbundet med de organismer, der lever i os, på os og omkring os. »Vores arvelige egenskaber, generne, er ikke dét, vi for få år siden troede, de var. Alt liv i biosfæren hænger sammen som ærtehalm, alle celler og organismer kommunikerer på tværs af artsbarrieren, og vores genetiske udtryk er under påvirkning fra omgivelserne«.\nSøren Rasmussen påpeger, at mange af menneskets aktiviteter har den konsekvens, at de gradvist nedbryder biosfærens diversitet – og de kan dermed sammenlignes med naturkatastrofer, fordi de underminerer vores grundlag for eksistens. Han citerer den amerikanske biolog Edward O. Wilsons ord om, at »hjernen er en maskine, der er bygget til at overleve, ikke til at forstå sig selv«. Men hvad nu, hvis overlevelsen er betinget af den refleksion, spørger han.\n»Vi opfatter bæredygtighed som en særlig, vedvarende pagt med naturen, men ofte munder begrebet ud i en i statisk produktionsform, der er præcist det modsatte, for naturen er udviklende og dynamisk. Og den responderer på alt, vi foretager os«, siger Søren Rasmussen.\nMennesket i naturen – naturen i mennesket er udgivet på Gyldendal og kan købes hos boghandleren.\nBogen har fået 5 stjerner af Berlingske Tidendes anmelder, som skriver "Det er umuligt at favne hele dette storværk i nogle få linjer i en anmeldelse. Men bogen er fyldt med indsigt, selvstændig refleksion og med talrige tankevækkende historier fra naturens verden."\nKlik her og læs hele anmeldelsen i Berlingske Tidende\n16:54:18 | 0.12 | da-DK | NMT-WEB-119


Smugkig på den nye genbrugsplads - Stevnsbladet\nForside>Alle indlæg>Bygninger>Smugkig på den nye genbrugsplads\nSmugkig på den nye genbrugsplads\nBygningerHårlevMøder / Arrangementer\nLørdag den 14. december mellem klokken 10 og 12, kan man komme til ’Sneak Peak’ på den nye genbrugsplads i Hårlev.\nDen nye genbrugsplads er stadig under konstruktion og forventes klar til åbning omkring påsken 2020. (Foto: Rie Døllner, ARGO)\nHårlev: Arbejdet med at etablere den nye genbrugsplads på Toftebovej 11 i Hårlev skrider fint frem, og mange borgere følger flittigt med i byggeriet på den anden side af hegnet ind til byggepladsen.\nNu på lørdag den 14. december bliver det så muligt at komme indenfor hegnet til byggepladsen og få en snak om byggeriet til et såkaldt ’Sneak Peak’, som ARGO kalder det.\nDer vil være kaffe og blødt brød til de besøgende.\nMere funktionel og døgnåbent\nI 2019 startede ARGO projektet op med at etablere en ny og funktionel genbrugsplads i Hårlev.\nDen nuværende genbrugsplads, der kun ligger få hundrede meter fra den nye plads, er med tiden blevet for trang og har blandt andet svært ved at kunne opfylde de mange nye sorteringskrav, som der er i dag.\nDen nye og større genbrugsplads bliver langt mere funktionel, og giver blandt andet plads til nedsænkede containere, indfrielse af de større sorteringskrav og døgnåbent. Den nye genbrugsplads bliver arealmæssig på knap en hektar – til sammenligning er det cirka to sammenlagte 11-mands fodboldbaner.\nARGO har, i samarbejde med COWI, tegnet den nye plads og ARKIL er hovedentreprenør.\nDet er forventningen, at genbrugspladsen åbner omkring påske 2020.\n– Den eneste udfordring, som kan forlænge byggeperioden er, at der skal være helt tørt, førend der kan lægges en slags betondækken på. Vi håber, at den sidste del af vinteren og starten af foråret vil være mere tørt, end det vi oplever i øjeblikket, siger en forventningsfuld genbrugschef i ARGO, Finn Kjær.\nForrige indlægJulegåsen er landet\nNæste indlægGensidig glæde på plejecentret


Arkivfoto: Graversen Anita/Jyllands-Posten/Ritzau Scanpix Ritzau Scanpix\nMarselisborg Gymnasium i Aarhus har i dag sendt alle elever hjem og går i de kommende dage over til virtuel undervisning.\nDet oplyser rektor Kirsten Skov til Lokalavisen Aarhus.\n"I dag har vi fået 12 smittetilfælde, så vi har lukket skolen ned og sendt alle hjem til virtuel undervisning resten af ugen."\n"De er blevet smittet i efterårsferien udenfor skolen. Jeg ved ikke, hvad de har lavet, men noget uforsigtigt," siger Kirsten Skov.\nEn del elever har mandag og tirsdag oplyst, de har været sammen med andre, der har fået konstateret covid-19, og dem sendte gymnasiet hjem med besked om at få foretaget en test og isolere sig.\nMindst 12 er altså konstateret smittet, og da de har nået at være sammen med rigtig mange andre elever, vurderede skolen, det var bedst at lukke helt ned og gå over til virtuel undervisning.\n"Smitten er spredt rigtig meget ud på årgange og klasser. Ellers kunne vi måske have nøjedes med en mindre lukning," fortæller Kirsten Skov.\nRektoren har onsdag formiddag været travlt optaget med smitteopsporing, men skal nu til at kigge i sin indbakke, som bugner med coronabeskeder, der måske kan dække over flere smittetilfælde.\nPubliceret 21 October 2020 13:42\nAarhusiansk topsejler smittet med corona på træningslejr i Aarhus\nEt smitteudbrud med corona er brudt ud i forbindelse med en træningslejr i sejlads i Aarhus.\nDet skriver TV 2 Sport.\nI alt syv personer - heraf fem elitesejlere - er testet positiv, og tre andre udviser symptomer. Blandt de smittede er den aarhusianske stjerne-sejler Anne-Marie Rindom, som så sent som i sidste uge var tæt på at vinde EM-guld.\nLandsholdssejlerne var i uge 42 samlet til træningslejr i Aarhus. I alt 50 personer var tilstede. Alle er nu gået i selvisolation, oplyser Dansk Sejlunions direktør, Christian Lerche, til TV 2 Sport.\nAnne-Marie Rindom blev testet negativ, da hun vendte hjem fra EM i Polen, men blev lørdag testet positiv.\nTil TV 2 Sport fortæller Anne-Marie Rindom, at hun har haft nogle hårde dage med høj feber samt ondt i hovedet og kroppen, men at det er blevet bedre de seneste dage.